[pic] | EURÓPAI BIZOTTSÁG |

Brüsszel, 2010.4.20.

COM(2010) 171 végleges

A BIZOTTSÁG KÖZLEMÉNYE AZ EURÓPAI PARLAMENTNEK, A TANÁCSNAK, AZ EURÓPAI GAZDASÁGI ÉS SZOCIÁLIS BIZOTTSÁGNAK ÉS A RÉGIÓK BIZOTTSÁGÁNAK

A szabadság, a biztonság és a jog érvényesülésén alapuló térség megvaló sítása a polgárok szolgálatában A stockholmi program végrehajtásáról szóló cselekvési terv

A BIZOTTSÁG KÖZLEMÉNYE AZ EURÓPAI PARLAMENTNEK, A TANÁCSNAK, AZ EURÓPAI GAZDASÁGI ÉS SZOCIÁLIS BIZOTTSÁGNAK ÉS A RÉGIÓK BIZOTTSÁGÁNAK

A szabadság, a biztonság és a jog érvényesülésén alapuló térség megvalósítása a polgárok szolgálatában A stockholmi program végrehajtásáról szóló cselekvési terv

1. A szabadság, a biztonság és a jog érvényesülésén alapuló térség megvalósítása a polgárok szolgálatában

A szabadság, a biztonság és a jogérvényesülés európai térsége és az Európa 2020 stratégia kulcsfontosságú részét képezi a hosszú távú globális kihívásokra adott uniós válasznak, és hozzájárul a 21. századi szociális piacgazdaság európai modelljének kidolgozásához és megerősítéséhez.

A változás időszakában, amikor a világ éppen csak megkezdte a kilábalást a gazdasági és pénzügyi válságból, az Európai Uniónak minden eddiginél inkább kötelessége, hogy megvédje és terjessze értékeinket, és védje érdekeinket. A szűnni nem akaró társadalmi és technológiai változások idején is örökérvényűek az értékeink: az ember és az emberi méltóság tisztelete, a szabadság, az egyenlőség és a szolidaritás. Ezért ezeknek az értékeknek kell vezérelniük törekvéseinket.

A 2009. decemberi Európai Tanács elfogadta a stockholmi programot[1], amely megállapítja az elkövetkező öt év prioritásait a szabadság, a biztonság és a jogérvényesülés európai térségének kialakítása tekintetében. A program tükrözi az Európai Parlament, a Tanács, a tagállamok és az érdekeltek részvételével az elmúlt évek során lefolytatott vitákat. Központi részét azok a törekvések képezik, amelyeket a Bizottság vázolt fel a stockholmi program elfogadását előkészítő, 2009. júniusi közleményében[2].

Az elkövetkező évek e területre vonatkozó uniós fellépéseinek fő súlypontját az emberközpontú Európa előmozdítása jelenti, biztosítva, hogy a polgárok élhessenek a jogaikkal és teljes mértékben élvezhessék az európai integráció előnyeit.

Mivel befolyást gyakorol mindennapjaikra, a szabadság, a biztonság és a jogérvényesülés európai térsége az a terület, ahol az európai polgárok a legtöbbet várják a politikai döntéshozóktól. Az európai nők és férfiak joggal várják el, hogy békés és virágzó Unióban élhessenek, amely gondoskodik biztonságukról és jogaik teljes körű tiszteletben tartásáról.

A szabadság, a biztonság és a jogérvényesülés európai térségének olyan területté kell válnia, ahol minden ember – így a harmadik országok állampolgárai is – élvezhetik az Európai Unió Alapjogi Chartájába foglalt alapjogok tényleges tiszteletben tartásának előnyeit.

E cselekvési terv célja az említett prioritások megvalósítása európai és globális szinten egyaránt, és annak biztosítása, hogy a polgárok hasznosítsák a szabadság, a biztonság és a jogérvényesülés terén elért előrehaladást. Arra is lehetőséget kell adnia, hogy távolabbra előretekintve határozott és megfelelő európai választ adhassunk az európai és globális kihívásokra.

A Lisszaboni Szerződés hatálybalépése lehetővé teszi az Unió számára, hogy ambiciózusabban reagáljon az európaiak napi gondjaira és vágyaira. Először is az Európai Parlament – a legtöbb területen társjogalkotóként – betöltött fokozottabb szerepe és a tagállami parlamentek szélesebb körű bevonása még inkább elszámoltathatóvá teszi az EU-t a polgárok érdekében végzett fellépéseiért, valamint erősíti az Unió demokratikus legitimitását. Másodsorban leegyszerűsödik a döntéshozatal azáltal, hogy a legtöbb szakpolitikai területen minősített többségi szavazás kerül bevezetésre a Tanácsban. Végül pedig kiterjed a bírósági jogorvoslat, mivel az Európai Bíróság felülvizsgálati jogot kap a szabadság, a biztonság és a jogérvényesülés minden vonatkozása tekintetében, miközben az EU Alapjogi Charta jogilag kötelezővé válik. A Szerződés azt az új célt tűzi ki az Unió elé, hogy küzdjön a társadalmi kirekesztés és a hátrányos megkülönböztetés ellen, továbbá megerősíti a nemek közötti egyenlőség előmozdítására vonatkozó célkitűzést.

Az Uniónak tehát elszántnak kell lennie arra, hogy választ adjon polgárainak elvárásaira és gondjaira. Ellen kell állnia a biztonság, a jogérvényesülés és az alapvető jogok különválasztására irányuló tendenciáknak. Ezeket ugyanis együtt kell kezelni, a jelen és az elkövetkező évek kihívásainak megoldására irányuló következetes megközelítés keretében

2. Az alapvető jogok védelmének biztosítása

Teljes mértékben érvényre kell juttatni az Alapjogi Chartába foglalt jogok védelmét, a jogokat pedig kézzelfoghatóvá és valóságossá kell tenni. A Chartának irányadóvá kell válnia az összes uniós jogszabály és szakpolitika számára. A Bizottság a zéró tolerancia politikáját alkalmazza a Charta megsértése tekintetében. A Bizottság megerősíti a Chartával való összhang biztosítására irányuló mechanizmust, és beszámol arról az Európai Parlamentnek és a Tanácsnak. A gyors technológiai változásokkal jellemezhető globális társadalomban, ahol az információcsere túllép az országhatárokon, különös hangsúlyt kap a magánélet védelmének szükségessége. Az Uniónak gondoskodnia kell az adatvédelemre vonatkozó alapvető jog következetes alkalmazásáról. Meg kell szilárdítanunk az Unió helyzetét az egyének személyes adatainak védelme tekintetében, az összes uniós szakpolitika – így a bűnüldözés és a bűnmegelőzés, valamint nemzetközi kapcsolataink – terén.

Az összes rendelkezésre álló szakpolitikai eszközt igénybe vesszük, hogy erőteljes európai választ adhassunk a nőkkel és a gyermekekkel szembeni erőszakra – így a családon belüli erőszakra és a női nemi szervek megcsonkítására –, valamint hogy megvédjük a gyermekek jogait, továbbá küzdjünk a hátrányos megkülönböztetés, a rasszizmus, az idegengyűlölet és a homofóbia összes formája ellen. Különös figyelmet fordítunk a kiszolgáltatott helyzetben lévők szükségleteire.

A védelem minden rendelkezésre álló eszközzel történő erősítése céljából elemezni kell a 27 tagállamban a bűncselekmények és a terrorizmus áldozatainak nyújtott biztosítékokat, és csökkenteni kell azok eltéréseit. Az uniós jognak garantálnia kell a vádlott jogainak magas szintű védelmét az eljárások tisztességessége tekintetében. A fogvatartás feltételeivel – így a börtönviszonyokkal – szintén foglalkozni kell.

3. Az európai polgárok felhatalmazása

Az európai polgárságnak a Szerződésekben lefektetett elvből olyan kézzelfogható valósággá kell továbbfejlődnie, amely a polgárok mindennapjaiban tanúsítja azt a többletértéket, amelyet az európai polgárság képvisel a tagállami állampolgárságon felül. A polgároknak képesnek kell lenniük arra, hogy éljenek az európai integrációból eredő jogaik adta előnyökkel.

A polgárok mobilitásának megkönnyítése kulcsfontosságú az európai projektben. A szabad mozgáshoz való jog az uniós polgárok és családtagjaik egyik leglényegesebb joga, amelyet szigorúan érvényre kell juttatni. A mobilitást úgy kell erősíteni, hogy elmozdítjuk azokat az akadályokat, amelyekkel a polgárok még mindig szembetalálkoznak, ha úgy döntenek, hogy tanulás, vagy munkavállalás, vállalkozás, családalapítás, vagy nyugdíjas éveik eltöltése céljából élnek azzal a jogukkal, hogy másik tagállamba költözhetnek. Az uniós polgároknak a világ bármely részén védelemben kell részesülniük. Az állampolgárokéval azonos feltételek mellett kell konzuli segítséget kapniuk bármely másik tagállam nagykövetségétől vagy konzulátusától azokban az országokban, ahol saját tagállamuk nem rendelkezik képviselettel.

Annak érdekében, hogy közelebb hozzuk a polgárokhoz az európai projektet, rendkívül fontos, hogy elősegítsük és ösztönözzük részvételüket az Unió demokratikus közéletében. Közös törekvésünk az európai parlamenti választási részvétel fokozása. Tovább kell fejleszteni és erősíteni a polgárok aktív és passzív választójogát a lakóhelyük szerinti helyi, és az európai választásokon. A polgári kezdeményezés erőteljes ösztönzést nyújt az európai polgárok jogai és az Unió demokratikus legitimitása számára.

4. A jog érvényesülésén alapuló európai térségbe vetett bizalom erősítése

A jog érvényesülésén alapuló európai térség és az egységes piac megfelelő működése a kölcsönös elismerés alapvető elvére épül, amely csak a bírák, gyakorló jogászok, vállalkozások és polgárok közötti kölcsönös bizalom megléte alapján érvényesülhet hatékonyan. A kölcsönös bizalomhoz minimumszabályokra, valamint az eltérő jogi tradíciók és módszerek alaposabb ismeretére van szükség.

A jogokat nem elég megállapítani. Ezek és a kötelezettségek csak akkor válnak valóságossá, ha a jogosultak könnyen élhetnek velük. Az egyéneket fel kell hatalmazni, hogy szükség esetén az Unió bármely pontján érvényesíthessék az említett jogokat.

A jog érvényesülésén alapuló európai térség – megfelelő működése esetén – előnyökkel jár az összes uniós szakpolitika számára, támogatja azok kidolgozását és sikeres végrehajtását. E térséget elsősorban a polgárok és a vállalkozások szolgálatába kell állítani, hogy magas szintű fogyasztóvédelem biztosításával támogatást nyújtson az egységes piacon belüli gazdasági tevékenység részére. A Lisszaboni Szerződés hatályba lépésével az Unió mára olyan eszközökkel rendelkezik, amelyek elősegítik az emberek mindennapi életének és a napi üzleti gyakorlatoknak a megkönnyítését, azáltal hogy összeegyeztetik a polgárok és az egységes piac szükségleteit a tagállamok eltérő jogi tradícióival.

Az uniós jog megkönnyítheti a mobilitást és képessé teheti a polgárokat, hogy éljenek a szabad mozgáshoz való jogukkal A nemzetközi párok esetében csökkentheti a váláskor vagy az életközösség felbontásakor jelentkező szükségtelen feszültséget, továbbá megszüntetheti a határokon átnyúló helyzetben lévő gyermekek és szüleik jelenlegi jogbizonytalanságát. Hozzájárulhat a jogi aktusok elismerése előtti akadályok lebontásához, és elérheti a családi állapotot igazoló dokumentumok joghatásainak kölcsönös elismerését. Ha a polgárok egy másik tagállam területén gépjárművet vezetnek, és szerencsétlenségükre autóbalesetet szenvednek, biztosítási kárigényük elévülési időszakai tekintetében jogbiztonsággal kell rendelkezniük.

Az uniós jog konkrét és erőteljes hozzájárulást adhat az Európa 2020 stratégia végrehajtásához és enyhítheti a pénzügyi válság okozta károkat. Minden alkalommal új uniós jogszabályra teszünk javaslatot, ha ez szükséges vagy célszerű ahhoz, hogy megerősítsük az egységes piacot, illetve az adminisztratív terhek megszüntetése és az ügyleti költségek csökkentése révén segítséget nyújtsunk a vállalkozások számára.

Egyértelmű prioritást élvez a vállalkozásokat terhelő bürokratikus formaságok, illetve a terhes és költséges végrehajthatóvá nyilvánítási eljárás felszámolása. Ezt az eljárást, amelyre azért van szükség, hogy egy másik tagállam bírósága elismerjen és végrehajthasson egy ítéletet, a szükséges biztosítékok megtartása mellett következetesen meg kell szüntetni. Gondoskodunk arról, hogy a határokon átnyúló adósságok a belföldiekéhez hasonlóan, egyszerűen behajthatók legyenek, ami megerősíti a vállalkozásoknak az egységes piacba vetett bizalmát, a hatékony fizetésképtelenségi eljárás pedig elősegítheti a kilábalást a gazdasági válságból. Egyszerűsödhetnek a határokon átnyúló ügyletek azáltal, hogy megerősítjük az európai szerződési jog koherenciáját. A vállalkozások nem használják ki kellő mértékben az internetben rejlő lehetőséget értékesítésük fellendítésére: az uniós jog segítséget adhat ehhez annak révén, hogy fokozza a vállalakozások jogbiztonság iránti igényét, és egyúttal a legmagasabb színvonalú fogyasztóvédelmet garantálja. A fogyasztóknak tisztában kell lenniük a jogaikkal, és hozzá kell férniük a jogorvoslathoz a határokon átnyúló ügyekben. Végül az alternatív vitarendezés nagyobb mértékű igénybevétele hozzájárulhat az igazságszolgáltatás hatékonyságához.

A büntetőjog az uniós fellépés viszonylag új területe, amely számára a Lisszaboni Szerződés világos jogi keretet határoz meg. A szubszidiaritást és a koherenciát teljes körűen tiszteletben tartó büntetőjogi jogérvényesülési stratégiának irányadónak kell lennie az anyagi és alaki büntetőjog közelítésére irányuló uniós szakpolitika számára. E stratégiát az Európai Parlamenttel, a tagállami parlamentekkel és a Tanáccsal szorosan együttműködve kell megvalósítani, valamint meg kell erősíteni, hogy továbbra is a kölcsönös elismerésre esik az elsődleges hangsúly, a bűncselekmények és szankciók összehangolására pedig kiválasztott esetekben kerülhet sor.

A tagállamok igazságügyi rendszerei közötti indokolatlan különbségek nem akadályozhatják az igazságszolgáltatást: a bűnözők nem lehetnek képesek arra, hogy a határok átlépése és a tagállami jogrendszerek eltéréseinek kihasználása révén elkerüljék a büntetőeljárást és a börtönt. Szilárd és közös európai eljárási alapokra van szükség. A szabadság, a biztonság és a jogérvényesülés működőképes térsége kialakításának alapvető eszközét jelenti a határokon átnyúló ügyek új és átfogó bizonyítás-felvételi rendszere, valamint a tagállami hatóságok közötti, az elkövetett bűncselekményekre vonatkozó hatékonyabb információcsere. A Bizottság előkészíti az Eurojust átalakítását Európai Ügyészséggé, amelynek feladata az Unió pénzügyi érdekeit sértő bűncselekmények ügyében folytatott nyomozás, bűnvádi eljárás, és bíróság elé állítás. Ennek során a Bizottság továbbgondolja az összes érintett szereplővel – így az Európai Csalás Elleni Hivatallal (OLAF) – való együttműködés lehetőségét.

5. Európa biztonságának biztosítása

Európa növekvő mértékű határokon átnyúló bűnözéssel néz szembe. Kötelességünk, hogy együttműködjünk a tagállamokkal, az Európai Parlamenttel, a legfontosabb harmadik országokkal, és szükség esetén az üzleti szférával, továbbá minden tőlünk telhetőt megtegyünk azért, hogy az uniós polgárok biztonságos környezetben élhessenek.

A Lisszaboni Szerződés hatékonyabb eszközöket ad az Unió kezébe a terrorizmus és a szervezett bűnözés elleni küzdelemhez.

Gondosan, és a szaporodó határokon átnyúló kihívásokra adandó válasz eltökélt szándékával hajtjuk végre az alapjogok teljeskörű tiszteletére és a tagállamok közötti szolidaritásra épülő belső biztonsági stratégiát, amely koordinált megközelítést honosít meg a rendőrségi együttműködés, a határigazgatás, a büntetőjogi együttműködés, valamint a katasztrófavédelem terén. Kezelnünk kell a terrorizmus és a szervezett bűnözés által okozott összes közös biztonsági fenyegetést, valamint a természeti és az ember okozta katasztrófákkal összefüggő biztonsági aggályokat. Az új technológiák növekvő mértékű felhasználására tekintettel az említett fenyegetések hatékony kezelése érdekében az európai hálózatok és az IKT-infrastruktúra készenlétét és ellenállóképességét biztosító kiegészítő politikára van szükség.

Az említett stratégiának a korábbi tapasztalatokra és tanulságokra kell épülnie ahhoz, hogy sikeres legyen. Itt az ideje, hogy vizsgálat tárgyává tegyük azt a korábbi megközelítésünket, amelynek alapján az Uniónak gyakran eseti alapon kellett reagálnia a váratlan tragikus eseményekre, továbbá hogy koherens és multidiszciplináris megközelítés keretében hasznosítsuk a Lisszaboni Szerződés által nyújtott új intézményi szerkezetet.

Az információcserére vonatkozó stratégiai ütemterv kialakítása szükségessé teszi a jelenlegi adatgyűjtési, -feldolgozási és adatmegosztási rendszerek felülvizsgálatát, azok hasznosságának, hatékonyságának, eredményességének, arányosságának és a magánélethez való jog tiszteletben tartásának alapos vizsgálata mellett. Meg kell alapozni továbbá a meglévő és a jövőbeni információs rendszerek következetes fejlesztését.

Kiemelt feladatunk az elmúlt években hozott terrorizmus-ellenes intézkedések felmérése, illetve annak vizsgálata, hogyan javíthatnánk ezeken abból a célból, hogy hozzájáruljanak polgáraink biztonságához és többletértéket biztosítsanak a tagállami fellépések számára. Az új intézményi keret páratlan esélyt kínál az Uniónak, hogy jobban összekapcsolja különféle terrorizmus-ellenes eszközeit.

A szervezett bűnözésre vonatkozó intézkedések során az új intézményi keretet a lehető legteljesebb mértékben igénybe kell venni. Az emberkereskedelmet, a gyermekpornográfiát, a számítástechnikai bűnözést, a pénzügyi bűnözést, a fizetőeszközök hamisítását és a kábítószerkereskedelmet átfogóan kell kezelni. A hatékonyabb bűnüldözés és büntető ítéletek éppen annyira lényegesek, mint az, hogy kielégítsük az ilyen bűncselekmények áldozatainak szükségleteit, illetve hogy csökkentsük a potenciális áldozatok szolgáltatásai iránti igényt. Első konkrét operatív válaszlépésként egyes kábítószerfajtákra és csempészútvonalakra összpontosítjuk a tagállamok bűnüldözési kapacitásait.

El kell hárítanunk továbbá az akadályokat a tagállamok közötti hatékony bűnüldözési együttműködés útjából. Az uniós ügynökségeknek és testületeknek – így a FRONTEX-nek, az Europolnak és az Eurojustnak, valamint az OLAF-nak – döntő szerepet kell játszaniuk. Hatékonyabban kell együttműködniük, és meg kell kapniuk a szükséges hatásköröket és erőforrásokat ahhoz, hogy – világosan meghatározott szerepük keretén belül – megvalósíthassák céljaikat.

Az Unió integrált megközelítést alkalmaz, hogy a kibővített schengeni térségen belül ellenőrizze a területére történő bejutást, tovább könnyítse a mobilitást és biztosítsa a magas fokú belső biztonságot. Az emberek közötti kapcsolatok elősegítése érdekében, világosan körvonalazott feltételek mellett folytatódik a vízumliberalizáció, elsősorban a szomszédos országokkal.

A korszerű technológiáknak a határigazgatás során – a kockázatkezelési eljárás részeként és a meglévő eszközök kiegészítése céljából – történő intelligens alkalmazása szintén hozzáférhetőbbé teheti Európát a jóhiszemű utazók számára, továbbá ösztönözheti az innovációt az uniós iparágakban, ezáltal hozzájárulva Európa jólétéhez és növekedéséhez, valamint garantálhatja az uniós polgárok biztonságérzetét. Továbbra is kiemelt prioritást élvez a SIS II és a VIS rendszerek üzembe helyezése.

A polgároknak a hamisított, betiltott és veszélyes áruk nemzetközi kereskedelme által előidézett veszélyekkel szembeni védelme szintén a vámhatóságok erejére épülő koordinált megközelítést igényel. A káros és veszélyes árukkal szembeni védelmet hatékony és strukturált módon – az áruk, a szállítói lánc és bármely típusú áruszállítás – ellenőrzés alapú kockázatkezelése révén kell biztosítani.

Az emberek védelmére irányuló erőfeszítéseink az EU válság- és katasztrófa-megelőzés, készültség és válaszadás során játszott szerepére is kiterjednek. Azonnali prioritás az uniós szintű válságkezelés további elemzése és a szükséges fellépés. A tagállami segítségnyújtás hozzáférhetőségének, kölcsönös átjárhatóságának és összehangolásának javítása érdekében megerősítjük az Uniós Katasztrófavédelmi Mechanizmust. A megelőzést szintén erősíteni kell. Az Unió végrehajtja a szolidaritási klauzulát.

6. A szolidaritás és a felelősség középpontba állítása válaszlépéseink során

A migránsok alapvető jogainak erőteljes védelme – az emberi méltóságra és a szolidaritásra vonatkozó értékeink tiszteletben tartása alapján – képessé teszi őket, hogy teljeskörű hozzájárulást nyújtsanak az európai gazdaság és társadalom számára. A bevándorlásnak értékes szerepet kell játszania az Unió népesedési kihívásának kezelésében és annak biztosításában, hogy az EU hosszú távon is erőteljes gazdasági teljesítményt nyújthasson. A bevándorlás magában rejti annak komoly lehetőségét, hogy a dinamikus növekedés további forrásának biztosításával hozzájárul az Európa 2020 stratégiához.

A következő néhány év során a valódi közös bevándorlási és menekültügyi politika megszilárdítására összpontosítunk. A mostani gazdasági válság nem akadályozhatja meg, hogy ambíciózusan és elszántan hozzálássunk ehhez a feladathoz. Éppen ellenkezőleg, az említett szakpolitikák kidolgozása szükségesebb mint valaha. E politikáknak olyan hosszú távú elképzelés keretébe kell illeszkedniük, amely az alapvető jogok, az emberi méltóság és – az elsősorban a tagállamok közötti – szolidaritás erősítésére épül, mivel a tagállamok közösen viselik e humánus és hatékony rendszer terheit. Amint megszilárdítottuk az említett politikákat, értékelnünk kell az elért előrehaladást a markáns célkitűzések fényében. Megfelelő esetben további intézkedésekre teszünk javaslatot.

Az Unió valódi közös migrációs politikát dolgoz ki, amely tartalmazza a jogszerű bevándorlók befogadásának új és rugalmas kereteit. E politika lehetővé teszi, hogy az Unió alkalmazkodjon a fokozódó mobilitáshoz és a tagállami munkaerőpiacok igényeihez, miközben tiszteletben tartja az e területre vonatkozó tagállami hatásköröket.

Az EU-nak arra kell törekednie, hogy a jogszerű bevándorlók az európai polgárokéval összehasonlítható, azonos szintű jogokkal és kötelezettségekkel rendelkezzenek. Ezek az egységes bevándorlási kódexben összefoglalt jogok, valamint a családegyesítés hatékony lebonyolítására vonatkozó közös szabályok alapvető fontosságúak ahhoz, hogy az összes érdekelt javára maximalizálhassuk a jogszerű bevándorlás kedvező hatásait és megerősítsük az Unió versenyképességét. Tovább folytatódik a migránsok integrálása; jogaik biztosítása mellett kiemeljük saját felelősségüket azért, hogy beilleszkedjenek azokba a társadalmakba, amelyekben élnek.

Az e területre vonatkozó uniós szakpolitikák hitelessége és sikere szempontjából hasonlóképpen fontos a szabálytalan bevándorlás megelőzése és csökkentése az Alapjogi Chartának megfelelően. Különös figyelmet kell fordítani a kísérő nélküli gyermekek helyzetére.

E globális kihívásra adott válaszunk szükségessé teszi az Unión kívüli származási- és tranzitországokkal fenntartott valódi partnerséget, valamint a migrációs kérdések átfogó szakpolitikai keretbe illesztését. Tehát folytatódni fog a migráció globális megközelítésének kialakítása és végrehajtása.

Eleget kell tennünk a menedékhez való alapvető jog – így a visszaküldés tilalma elvének – tiszteletben tartására vonatkozó kötelezettségünknek. A közös európai menekültügyi rendszer és az Európai Menekültügyi Támogatási Hivatal létrehozása révén biztosítanunk kell az EU-n belüli egységes jogállást, a magas szintű védelmi normákat, és a közös menekültügyi eljárást, a kölcsönös elismerés hosszú távú célkitűzésével együtt. A tagállamok közötti, és a világszerte üldözésnek kitett személyekkel vállalt szolidaritás egyaránt központi szerepet tölt be menekültügyi és áttelepítési politikánkban.

7. Hozzájárulás a globális Európához

A fentiekben körvonalazott szakpolitikai célkitűzések nem valósíthatók meg anélkül, hogy ténylegesen elköteleznénk magunkat harmadik országbeli partnereink és a partner nemzetközi szervezetek mellett. Az Unió általános külső fellépésének megfelelő, határozott külső dimenzió elősegíti, hogy előrevetítsük a kihívásokat, és megvalósítsuk célkitűzéseinket, köztük értékeink terjesztését és nemzetközi emberi jogi kötelezettségeink teljesítését.

A szabadság, a biztonság és a jog érvényesülése területén elválaszthatatlanul összefonódnak egymással a belső és a külső szakpolitikák, amelyek folyamatossága és következetessége rendkívül lényeges az eredmények eléréséhez, csakúgy mint az uniós és tagállami fellépések közötti koherencia és egymást kiegészítő jelleg biztosításához.

A Lisszaboni Szerződés új lehetőségeket kínál az Európai Uniónak ahhoz, hogy hatékonyabban járjon el a külkapcsolatok terén. E Szerződés szerint a Bizottság kulcsfontosságú szerepet tölt be az uniós bel- és igazságügyi együttműködés külső dimenziójának megvalósítása során. E Szerződés alapján a Főképviselő/a Bizottság alelnöke és a Bizottság gondoskodik a külkapcsolatok és az EU külső fellépéseinek egyéb aspektusai közötti koherenciáról többek között Európai Külügyi Szolgálat munkája során.

8. A politikai prioritásoktól a fellépésekig és eredményekig

A szabadság, a biztonság és a jog érvényesülése terén történő előrehaladáshoz e szakpolitikai prioritások sikeres végrehajtására van szükség. Annak érdekében, hogy megfelelő eszközökkel rendelkezzen a Lisszaboni Szerződésben meghatározott törekvések megvalósításához, a Bizottság első ízben két biztost bízott meg a bel- és igazságügyi feladatkörök ellátásával, közülük az egyik a Bizottság alelnöke.

Az Alapjogi Chartát irányadónak fogjuk tekinteni, és az alábbi ötféle módszert alkalmazzuk majd: megfelelőbb integráció az Unió többi szakpolitikáival; az európai jogalkotás minőségének javítása, hatékonyabb nemzeti szintű végrehajtás; az értékelési eszközök alkalmazásának javítása; valamint szakpolitikai prioritásaink és a megfelelő pénzügyi források megfeleltetése a többéves pénzügyi kereten belül.

Lényeges, hogy valódi előrehaladást érjünk el a kölcsönös bizalom terén, ami szükségessé teszi minimumkövetelmények (pl.: eljárási jogok) megállapítását, valamint az eltérő jogi tradíciók és módszerek ismeretét. A meglévő struktúrákra és hálózatokra épülő Európai Jogi Intézet, valamint az e területre vonatkozó közös európai kultúra kialakítása értékes hozzájárulást nyújthat. Az utóbbit képzések és Erasmus-típusú csereprogramok révén tevékenyen ösztönözni fogjuk.

A jogi eszközök biztosítása gyakran nem elégséges. Törekvéseinket széles körben meg kell vitatni, és az eredményeket teljes körűen be kell mutatni. Gyakran egyáltalán nem egyértelmű, hogy az európai polgárok teljesen tisztában vannak-e a jogaikkal és a kötelezettségeikkel. Ezért nem elegendő, ha felhatalmazzuk őket azok gyakorlására. A hatékonyabb kommunikáció révén elősegítjük, hogy a polgárok hozzájussanak az uniós szinten elért előrehaladás előnyeihez, és megszűnjön a különbség az emberek benyomásai és az európai integráció valós helyzete között.

A csatolt táblázat azon uniós fellépések útmutatója, amelyekre a szabadság, a biztonság és a jogérvényesülés terén kerül sor az elkövetkező öt évben. Az a célunk, hogy megvalósítsuk a Európai Tanács által a stockholmi programban kitűzött összes szakpolitikai célt, és választ adjunk az Európai Parlament e területre vonatkozó prioritásaira, illetve az előttünk álló kihívásokra. A táblázat konkrét fellépéseket, valamint az azok elfogadására és végrehajtására vonatkozó világos ütemtervet tartalmaz. A Bizottság úgy ítéli meg, hogy ezek a fellépések feltétlenül szükségesek és összefüggnek egymással, továbbá összhangban állnak az Unió által kinyilvánítandó törekvések mértékével.

A lehető legmarkánsabb eredmények elérése céljával kell kidolgoznunk és végrehajtanunk a közös szakpolitikai prioritások megvalósítására irányuló kezdeményezéseket, összhangban a polgárok elvárásaival. Itt az ideje, hogy a polgárok hozzájussanak az európai szinten elért előrehaladás minden előnyéhez. E cselekvési terv sikeres végrehajtása az összes érintett szereplő politikai kötelezettségvállalásától függ: a Bizottság a terv hajtóerejeként, az Európai Parlament és a Tanács a javaslatok vitája és elfogadása során, a nemzeti parlamentek pedig a szubszidiaritás és az arányosság vizsgálatakor tehetnek erről tanúbizonyságot. Hasonló mértékű elkötelezettségnek kell vezérelnie a tagállamokat az uniós jogszabályok átültetésekor és teljeskörű végrehajtásakor, a Bizottságot ennek ellenőrzésekor, az uniós és tagállami bíróságokat pedig a helyes jogalkalmazás biztosítása során. Végül, de nem utolsósorban, az egész folyamat legfontosabb mozgatórugói és szereplői azok az aktív, tájékozott polgárok, akikért mindez történik.

E cselekvési tervet nem szabad egyszer és mindenkorra rögzített ütemtervnek tekinteni. Az Uniónak képesnek kell lennie reagálni a váratlan eseményekre, és hamar megragadni a lehetőségeket, valamint gyorsan megelőlegezni a jövőben kibontakozó folyamatokat és alkalmazkodni azokhoz. Ezért a Bizottság minden alkalommal élni fog kezdeményezési jogával, ha a fentiek biztosítása érdekében ez szükséges. A Bizottság továbbá 2012-ben benyújtja a stockholmi program félidős értékelését annak biztosítása érdekében, hogy a program továbbra is összhangban álljon az európai és a globális fejleményekkel.

A Bizottság felkéri az Európai Parlamentet és a Tanácsot, hogy a stockholmi program megvalósítása érdekében hagyják jóvá ezt a cselekvési tervet, és vegyenek részt tevékenyen annak végrehajtásában.

MELLÉKLET

Az alapvető jogok védelmének erősítése

Az alapvető jogokra épülő Európa |

Fellépések | Felelős szervezet | Ütemterv |

Ajánlás az EU-nak az emberi jogok európai egyezményéhez való csatlakozásáról szóló tárgyalások megkezdésére való felhatalmazásra | Bizottság | 2010 (elfogadva) |

Közlemény az alapjogi politikáról | Bizottság | 2010 |

Az Alapjogi Ügynökségnek a büntetőügyekben folytatott rendőrségi és igazságügyi együttműködés területének lefedésére szolgáló többéves kerete | Bizottság | 2010 |

Jelentés a totalitárius rendszerek által elkövetett bűncselekmények emlékéről | Bizottság | 2010 |

Éves jelentés az Európai Unió Alapjogi Chartájáról | Bizottság | 2010 Folyamatban |

Értékelő jelentés a népirtással, az emberiség elleni bűncselekményekkel és a háborús bűncselekményekkel kapcsolatos nyomozásról és büntetőeljárásról szóló 2003/335/IB tanácsi határozat végrehajtásáról | Bizottság | 2011 |

A népirtásért, az emberiesség elleni bűncselekményekért és a háborús bűncselekményekért felelős személyekkel foglalkozó kapcsolattartó pontok európai hálózata | Bizottság | Folyamatban |

A polgárok jogainak védelme az információs társadalomban |

Fellépések | Felelős szervezet | Ütemterv |

Közlemény a személyes adatok védelmének a Lisszaboni Szerződés hatályba lépését követő új jogi keretéről | Bizottság | 2010 |

Az adatvédelem új, átfogó jogi kerete | Bizottság | 2010 |

Közlemény a magánélet védelméről és a bizalomról az európai információs társadalomban: a polgárok új szolgáltatások iránti bizalmának biztosítása | Bizottság | 2010 |

Ajánlás az Amerikai Egyesült Államokkal folytatandó, a személyes adatok védelméről szóló bűnüldözési célú megállapodásról szóló tárgyalások megkezdésére való felhatalmazásra | Bizottság | 2010 |

Közlemény az Európai Unió és harmadik országok között megkötendő, a személyes adatok védelméről szóló bűnüldözési célú megállapodások alapvető elemeiről | Bizottság | 2012 |

Együtt élni a sokféleséget tiszteletben tartó és a legkiszolgáltatottabbakat védelmező térségben |

Rasszizmus és idegengyűlölet |

Fellépések | Felelős szervezet | Ütemterv |

A rasszizmusról és az idegengyűlöletről szóló 2008/913/IB kerethatározat végrehajtása | tagállamok Bizottság | 2010. november Folyamatban |

Közlemény a rasszizmus, az idegengyűlölet és a hátrányos megkülönbözetés elleni küzdelemről | Bizottság | 2011 |

Jelentés a faji megkülönböztetés tilalmáról szóló 2000/43/EK irányelv végrehajtásáról | Bizottság | 2012 |

Jelentés a rasszizmusról és az idegengyűlöletről szóló 2008/913/IB kerethatározat végrehajtásáról | Bizottság | 2013 |

A gyermekek jogai |

Fellépések | Felelős szervezet | Ütemterv |

Közlemény a gyermekjogi stratégiáról (2010–2014) a gyermekek jogait érintő belső és külső uniós eszközök hatásának értékelése alapján | Bizottság | 2010 |

Kezdeményezések a nemzetközi szintű családi közvetítés lehetőségeiről | Bizottság | 2012 |

A gyermekek jogellenes elvitelével kapcsolatos figyelmeztető mechanizmusokról szóló tanácsi következtetések végrehajtása | tagállamok | 2011 |

Az eltűnt gyerekek bejelentésére szolgáló sürgősségi hívószámokról szóló rendelet | Bizottság | 2012 |

Kiszolgáltatott csoportok |

Fellépések | Felelős szervezet | Ütemterv |

Közlemény az európai roma közösség társadalmi és gazdasági integrációjáról | Bizottság | 2010 (elfogadva) |

Közlemény a nőkkel szembeni erőszak, a családon belüli erőszak, és a női nemi szervek megcsonkítása elleni küzdelemre vonatkozó stratégiáról, amelyet uniós cselekvési tervnek kell kísérnie | Bizottság | 2011 - 2012 |

Jelentés a felnőttek nemzetközi védelméről szóló, 2000. évi hágai egyezmény alkalmazásáról, azt is megvizsgálva, hogy a segítségre szoruló felnőttek vonatkozásában szükség van-e további javaslatokra | Bizottság | 2014 |

A bevált gyakorlatok gyakorlati támogatása és előmozdítása abból a célból, hogy segítsük a tagállamok küzdelmét az EUMSz. 10. cikke szerinti indokokon alapuló – többek között a romákat érintő – megkülönböztetés ellen | Bizottság | Folyamatban |

Csatlakozás a felnőttek nemzetközi védelméről szóló, 2000. évi hágai egyezményhez | tagállamok | Folyamatban |

Bűncselekmények, többek között terrorcselekmények áldozatai |

Fellépések | Felelős szervezet | Ütemterv |

Jogalkotási javaslat az áldozatok védelmére vonatkozó átfogó jogi aktusról, valamint cselekvési terv a gyakorlati intézkedésekről, többek között az európai védelmi határozat kidolgozásáról | Bizottság | 2011 |

Az egyének jogai büntetőeljárásokban |

Fellépések | Felelős szervezet | Ütemterv |

Jogalkotási javaslat a fordításról és a tolmácsolásról | Bizottság | 2010 (elfogadva) |

Jogalkotási javaslat a jogokról és a vádakról való tájékoztatásról | Bizottság | 2010 |

Jogalkotási javaslat a jogi tanácsadásról és a költségmentességről | Bizottság | 2011 |

Jogalkotási javaslat a családtagokkal, a munkáltatókkal és konzuli hatóságokkal való kommunikációról | Bizottság | 2012 |

Jogalkotási javaslat a kiszolgáltatott helyzetben lévő gyanúsítottakat és vádlottakat megillető különleges biztosítékokról | Bizottság | 2013 |

Zöld könyv arról, hogy szükséges-e szabályozni a vádlottak és gyanúsítottak minimális eljárási jogainak korábbi jogalkotási javaslatok által tárgyaltaktól eltérő elemeit | Bizottság | 2014 |

Fogvatartás |

Fellépések | Felelős szervezet | Ütemterv |

Zöld könyv a fogvatartás kérdéseiről és a szükséges nyomon követésről | Bizottság | 2011 |

Jelentés a kölcsönös elismerés elvének büntetőügyekben hozott, szabadságvesztés büntetéseket kiszabó vagy szabadságelvonással járó intézkedéseket alkalmazó ítéleteknek az Európai Unióban való végrehajtása céljából történő alkalmazásáról szóló 2008/909/IB kerethatározat végrehajtásáról | Bizottság | 2013 |

Az európai polgárok felhatalmazása

A szabad mozgás jogának teljes körű gyakorlása |

Fellépések | Felelős szervezet | Ütemterv |

A szabad mozgáshoz való jogról szóló 2004/38/EK irányelv végrehajtásának nyomon követése | Bizottság | Folyamatban |

A 2004/38/EK irányelv végrehajtásáról és alkalmazásáról szóló második jelentés | Bizottság | 2013 |

Az Európa 2020 stratégia „Mozgásban az ifjúság” elnevezésű kiemelt kezdeményezése | Bizottság | 2010 |

Jogosultság a harmadik országokban való védelemre |

Fellépések | Felelős szervezet | Ütemterv |

Közlemény az uniós polgárok konzuli védelmének felméréséről és a hatékonyabb konzuli védelem irányába történő jövőbeni előrelépésekről | Bizottság | 2010 |

Jogalkotási javaslat a válsághelyzetekben nyújtott konzuli védelem pénzügyi ellentételezéséről | Bizottság | 2011 |

Javaslat a konzuli védelem megkönnyítéséhez szükséges koordinációs és együttműködési intézkedések elfogadásáról szóló irányelvre (az 1995/553/EK határozat módosítása) | Bizottság | 2011 |

Részvétel az Unió demokratikus életében |

Fellépések | Felelős szervezet | Ütemterv |

Polgárság jelentés, amely kitér a szabad mozgáshoz való jog akadályainak elemzésére és azok elhárítására, beleértve az uniós jognak a 2009. évi európai parlamenti választások során történő végrehajtásáról szóló jelentést | Bizottság | 2010 |

Jelentés az uniós polgárok helyhatósági választásokon történő részvételéről szóló 94/80/EK irányelv végrehajtásáról, valamint az EUMSz. 22. cikkének (1) bekezdése szerinti eltérés biztosításáról | Bizottság | 2011 |

Jogalkotási javaslat az európai parlamenti választásokról szóló 93/109/EK irányelvnek az állampolgárok és tagállami hatóságok igazgatási terheinek csökkentése céljából történő módosításáról | Bizottság | 2011-2012 |

A Bizottság jelentése az Európai Tanácsnak az európai parlamenti választásokra vonatkozó tagállami gyakorlatokról | Bizottság | 2012 |

Jelentés az európai parlamenti választásokról szóló 93/109/EK irányelv 14. cikkének (3) bekezdése alapján előterjesztett, az EUMSz. 22. cikkének (2) bekezdése szerinti eltérés biztosításáról | Bizottság | 2012 |

Polgárság jelentés, amely kitér a szabad mozgáshoz való jog akadályainak további elemzésére és azok elhárítására | Bizottság | 2013 |

A jog érvényesülésén alapuló európai térségbe vetett bizalom erősítése

A kölcsönös elismerés megvalósításának elősegítése |

Büntetőjog |

Fellépések | Felelős szervezet | Ütemterv |

A kölcsönös elismerés elvének a vagyonelkobzást elrendelő határozatokra történő alkalmazásáról szóló 2006/783/IB kerethatározatról szóló végrehajtási jelentések | Bizottság | 2010 2013 |

Az európai elfogatóparancsról szóló 2002/584/IB kerethatározat végrehajtásáról szóló jelentés, és a megfelelő nyomon követés | Bizottság | 2010 2014 |

Jogalkotási javaslat a kölcsönös elismerés elvére épülő, és a bizonyítékok valamennyi típusára kiterjedő bűnügyi bizonyításfelvétel egységes rendszeréről | Bizottság | 2011 |

Jogalkotási javaslat a bűnügyi bizonyításgyűjtés közös szabályainak bevezetéséről a bizonyítékok elfogadhatóságának biztosítása érdekében | Bizottság | 2011 |

Rendeletjavaslat az Eurojust számára nyomozás kezdeményezésére vonatkozó hatáskör biztosításáról, az Eurojust belső szervezetének hatékonyabbá tételéről, valamint az Európai Parlamentnek és a tagállami parlamenteknek az Eurojust tevékenységének értékelésébe történő bevonásáról | Bizottság | 2012 |

Jogalkotási javaslat az eltiltás kölcsönös elismeréséről | Bizottság | 2013 |

Közlemény az Eurojust Európai Ügyészséggé alakításáról | Bizottság | 2013 |

Jogalkotási javaslat a pénzügyi szankciók kölcsönös elismeréséről, beleértve a közúti közlekedési szabálysértésért kiszabott szankciókat is | Bizottság | 2011 |

Polgári jog |

Fellépések | Felelős szervezet | Ütemterv |

Jogalkotási javaslat a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló 44/2001/EK rendelet (Brüsszel I.) felülvizsgálatáról | Bizottság | 2010 |

Jogalkotási javaslat a házasság felbontására alkalmazandó jog területén történő megerősített együttműködésről szóló tanácsi határozatról (Róma III.) | Bizottság | 2010 (elfogadva) |

Rendeletjavaslat a házassági vagyonjogi kollízióról, beleértve a joghatóság és a kölcsönös elismerés kérdését, valamint rendeletjavaslat a más típusú életközösségek esetében a párok különválásának vagyonjogi következményeiről | Bizottság | 2010 |

Kivonat a polgári igazságügyi együttműködésről szóló hatályos uniós jogszabályokhoz | Bizottság | 2010 |

Konzultáció az EU jog keretén belüli kollektív kereseti eszközökről | Bizottság | 2010 |

Kivonat a fogyasztó jogról szóló hatályos uniós jogszabályokhoz | Bizottság | 2011 |

Bizottsági ajánlás a végrendeletek jegyzékbe vételéről, azt követően, hogy a Tanács és az Európai Parlament elfogadta az öröklési ügyekre irányadó joghatóságról, alkalmazandó jogról, az öröklési ügyekben hozott határozatok és közokiratok elismeréséről és végrehajtásáról, valamint az európai öröklési tanúsítvány bevezetéséről szóló rendeletet | Bizottság | 2013 |

A kölcsönös bizalom megerősítése |

Az eszközök javítása |

Fellépések | Felelős szervezet | Ütemterv |

Európai Igazságügyi Hálózat (polgári ügyek) - az EIH-t módosító határozat végrehajtása (568/2009/EK határozat) - az EIH weboldalának javítása, összhangban az európai igazságügyi portál fejlesztéseivel - Jelentéstétel az Európai Igazságügyi Hálózat tevékenységéről | Bizottság | Folyamatban |

Európai Igazságügyi Hálózat (büntető ügyek) - az EIH-ről szóló 2008/976/IB tanácsi határozat végrehajtása - az igazságügyi együttműködésről szóló uniós jogi aktusok végrehajtására vonatkozó friss információk terjesztésének javítása | Bizottság tagállamok tagállamok és EIH | Folyamatban |

Végrehajtás |

Fellépések | Felelős szervezet | Ütemterv |

Kézikönyv az EU és az USA közötti kölcsönös jogsegély és kiadatási megállapodások végrehajtásáról | Bizottság | 2010 |

Gyakorlati útmutató az európai fizetési meghagyásról (1896/2006/EK rendelet) | Bizottság | 2010 |

Gyakorlati útmutató a kis értékű követelések európai eljárásáról (861/2007/EK rendelet) | Bizottság | 2011 |

Tájékoztató a tartási kötelezettségekről szóló 4/2009/EK rendeletről | Bizottság | 2011 |

Tájékoztató a közvetítésről szóló 2008/52/EK irányelvről | Bizottság | 2012 |

Kézikönyv a vagyonnal kapcsolatos biztosítási intézkedésről szóló 2003/577/IB kerethatározatról | Bizottság | 2012 |

Kézikönyv a pénzbüntetésről szóló 2005/214/IB kerethatározatról | Bizottság | 2012 |

A közös minimumszabályok alapvető körének kidolgozása |

Büntetőjog |

Fellépések | Felelős szervezet | Ütemterv |

Jogalkotási javaslat a vámügyi jogsértések és szankciók közelítéséről | Bizottság | 2012 |

Jogalkotási javaslatok a környezet büntetőjog általi védelméről szóló 2008/99/EK irányelv és a hajók által okozott szennyezésről szóló 2009/123/EK irányelv kiegészítéséről | Bizottság | 2012 |

Polgári jog |

Fellépések | Felelős szervezet | Ütemterv |

Jelentés a polgári és kereskedelmi ügyekben az iratkézbesítésről szóló 1393/2007/EK rendelet alkalmazásáról, amelyet szükség esetén közös minimumszabályokat tartalmazó felülvizsgálati javaslat kísérhet | Bizottság | 2011 2012 |

Jelentés a polgári és kereskedelmi ügyekben a bizonyításfelvételről szóló 1206/2001/EK rendelet alkalmazásáról, amelyet szükség esetén közös minimumszabályokat tartalmazó felülvizsgálati javaslat kísérhet | Bizottság | 2012 2013 |

Rendeletjavaslat a házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról szóló 2201/2003/EK rendelet módosításáról, amely kitér a szülői felelősségre vonatkozó határozatok elismerésével kapcsolatos közös minimumszabályok megállapítására; ezt a jogszabály alkalmazására vonatkozó jelentés kíséri | Bizottság | 2011 2013 |

Jelentés a határokon átnyúló polgári eljárásjogra vonatkozó jelenlegi uniós szabályozás érvényesüléséről | Bizottság | 2013 |

Zöld könyv a polgári eljárásjog minimumszabályairól és a szükséges nyomonkövetésről | Bizottság | 2013 |

Jogalkotási javaslat, amely a polgári eljárásjog terén a jelenlegi uniós jogszabályok összhangjának javítására irányul | Bizottság | 2014 |

A jog érvényesülésén alapuló európai térség előnyei a polgárok számára |

Az igazságszolgáltatáshoz való hozzáférés megkönnyítése |

Fellépések | Felelős szervezet | Ütemterv |

Az európai igazságügyi portál megnyitása és a jövőbeni közzéteendő dokumentumok elkészítése | Bizottság | 2010 |

Zöld könyv a családi állapotot igazoló dokumentumok és közokiratok kölcsönös elismeréséről, valamint a hitelesítés egyszerűsítéséről | Bizottság | 2010 |

Rendelet a határokon átnyúló közúti közlekedési balesetek elévülési idejéről | Bizottság | 2011 |

Jelentés a költségmentességről szóló 2003/8/EK irányelv alkalmazásáról | Bizottság | 2011 |

Közlemény/Zöld könyv az EU-n belüli alternatív vitarendezési eljárás előmozdításáról | Bizottság | 2010 |

Jogalkotási javaslat egyes családi állapotot igazoló (születéssel, apaság elismerésével, örökbefogadással, névvel kapcsolatos) dokumentumok joghatásainak kölcsönös elismeréséről | Bizottság | 2013 |

Jogalkotási javaslat a dokumentumok hitelesítésére vonatkozó formai követelmények tagállamok közti megszüntetéséről | Bizottság | 2013 |

Közlemény a közvetítési irányelv végrehajtásáról | Bizottság | 2013 |

A gazdasági tevékenység támogatása |

Fellépések | Felelős szervezet | Ütemterv |

Közlemény az európai szerződési jogról – A közös referenciakeret elfogadására irányuló módszer | Bizottság | 2010 |

Rendeletjavaslat az ítélet-végrehajtás hatékonyságának javításáról az Európai Unióban: bankszámlák letiltása | Bizottság | 2010 |

Jogalkotási javaslat a közös referenciakeretről | Bizottság | 2011 |

Rendeletjavaslat a fizetésképtelenségi eljárásról szóló 1346/2000/EK rendelet módosításáról, a rendelet alkalmazásáról szóló jelentést követően | Bizottság | 2012 2013 |

Rendeletjavaslat az ítélet-végrehajtás hatékonyságának javításáról az Európai Unióban: az adós vagyonának átláthatósága | Bizottság | 2013 |

Zöld könyv a nemzetközi magánjog aspektusairól, beleértve a vállalatok, egyesületek és egyéb jogi személyek tekintetében alkalmazandó jogot | Bizottság | 2014 |

Végrehajtási jelentések és nyomon követés: |

Jelentés a követelések átruházásáról a szerződéses kötelezettségekre alkalmazandó jogról (Róma I.) szóló 593/2008/EK rendelet alapján | Bizottság | 2010 |

Jelentés a nem vitatott követelésekre vonatkozó európai végrehajtható okirat létrehozásáról szóló 805/2004/EK rendelet alkalmazásáról | Bizottság | 2011 |

Jelentés a szerződésen kívüli kötelmi viszonyokra alkalmazandó jogról szóló 864/2007/EK rendelet (Róma II.) alkalmazásáról | Bizottság | 2012 |

Jelentés a kis értékű követelések európai eljárásának bevezetéséről szóló 861/2007/EK rendelet alkalmazásáról | Bizottság | 2013 |

Jelentés az európai fizetési meghagyásos eljárás létrehozásáról szóló 1896/2006/EK rendelet alkalmazásáról | Bizottság | 2013 |

Jelentés a szerződéses kötelezettségekre alkalmazandó jogról (Róma I.) szóló 593/2008/EK rendelet alapján a biztosítási szerződésekre alkalmazandó jogról | Bizottság | 2013 |

Irányelv a fogyasztók jogairól (COM(2008) 614 végleges) | Bizottság | Folyamatban |

A szervezett utazási formákról szóló 90/314/EK irányelv korszerűsítése | Bizottság | 2011 |

Az üzleti vállalkozások fogyasztókkal szemben folytatott tisztességtelen kereskedelmi gyakorlatairól szóló 2005/29/EK irányelv korszerűsítése | Bizottság | 2011 |

Az egységárazásról szóló 98/6/EK irányelv korszerűsítése | Bizottság | 2012 |

A megtévesztő és összehasonlító reklámról szóló 2006/114/EK irányelv korszerűsítése | Bizottság | 2012 |

Az Unió nemzetközi jelenlétének erősítése az igazságügy terén |

Polgári jog |

Fellépések | Felelős szervezet | Ütemterv |

Ajánlás az EU, valamint Norvégia, Izland és Svájc közötti, az iratkézbesítésre és a bizonyításfelvételre vonatkozó igazságügyi együttműködésről szóló megállapodásról szóló tárgyalások megkezdésére történő felhatalmazásra | Bizottság | 2012 |

Ajánlás az EU, valamint Norvégia, Izland és Svájc közötti, a 2007. évi Luganói Egyezményhez csatolt, a tartási kötelezettségekre vonatkozó kiegészítő jegyzőkönyvvel kapcsolatos megállapodásról szóló tárgyalások megkezdésére történő felhatalmazásra | Bizottság | 2010 |

Ajánlás az UNIDROIT űrügyi jegyzőkönyvéről szóló tárgyalásoknak a jelenlegi megbízatás frissítésével történő megkezdésére való felhatalmazásra | Bizottság | 2010 |

Közlemény a polgári jog terén az EU nemzetközi jelenlétére vonatkozó stratégia meghatározásáról | Bizottság | 2011 |

Javaslatok egyes tagállamoknak az iratkézbesítésről és a bizonyításfelvételről szóló hágai egyezményhez való csatlakozásra – az EU érdekében történő – felhatalmazásáráról | Bizottság | 2011 |

Javaslat a sínpályához kötött járművekről szóló luxemburgi jegyzőkönyv EU általi megkötéséről | Bizottság | 2011 |

Javaslat a joghatósági kikötésről szóló, 2005. évi hágai egyezmény EU általi megkötéséről | Bizottság | 2012 |

A harmadik országok Luganói Egyezményben való részvételének vizsgálata | Bizottság | 2012 |

Javaslat az űrkutatási berendezésekről szóló jegyzőkönyv EU általi aláírásáról és megkötéséről | Bizottság | 2013 |

Javaslat az EU-nak az UNIDROIT-hoz történő csatlakozásáról | Bizottság | 2014 |

Büntetőjog |

Fellépések | Felelős szervezet | Ütemterv |

Közlemény a büntetőügyekben folytatott igazságügyi együttműködés nemzetközi vonatkozásairól | Bizottság | 2013 |

Európa biztonságának biztosítása

Belső biztonsági stratégia |

Fellépések | Felelős szervezet | Ütemterv |

Közlemény a belső biztonsági stratégiáról | Bizottság | 2010 |

Megerősített eszközök |

Az információáramlás kezelése |

Fellépések | Felelős szervezet | Ütemterv |

Közlemény az információgyűjtés és -csere felülvizsgálatáról | Bizottság | 2010 |

Jogalkotási javaslat az utas-nyilvántartási adatállomány bűnüldözési célú felhasználására vonatkozó közös uniós megközelítésről | Bizottság | 2010 |

Közlemény az utas-nyilvántartási adatállomány (PNR) harmadik országok részére történő továbbításáról | Bizottság | 2010 |

Javaslatok az Európai Unió és az érintett harmadik országok közötti, az utas-nyilvántartási adatállományra vonatkozó megállapodásokról szóló tárgyalások megkezdésére és azok megkötésére vonatkozó felhatalmazásra | Bizottság | Folyamatban 2011-2014 |

Értékelő jelentés a 2006/24/EK adatmegőrzési irányelv alkalmazásáról, amelyet szükség esetén felülvizsgálati javaslat követ | Bizottság | 2010 2012 |

Jelentés az Európai Unió tagállamainak bűnüldöző hatóságai közötti, információ és bűnüldözési operatív információ cseréjének leegyszerűsítéséről szól 2006/960/IB kerethatározat (svéd kezdeményezés) végrehajtásáról | Bizottság | 2011 |

Jelentés a DNS, ujjlenyomat és járműinformációs adatbázisok összekapcsolásáról szóló 2008/615/IB határozat (prümi határozat) végrehajtásáról | Bizottság | 2012 |

Közlemény az európai információcsere-modellről, amelyet cselekvési terv kísér | Bizottság | 2012 2013 |

Közlemény a feltöltőkártyás kommunikációs szolgáltatások felhasználóinak bűnüldözési célú nyomon követhetőségének erősítéséről | Bizottság | 2012 |

Zöld könyv a bűnüldözés szempontjából lényeges kereskedelmi információkról és információcsere-modellekről | Bizottság | 2012 |

Rendőrségi kódex, beleértve az információkhoz történő hozzáférés legfontosabb jogi aktusainak egységes szerkezetbe foglalását | Bizottság | 2014 |

A szükséges technológiai eszközök mozgósítása |

Fellépések | Felelős szervezet | Ütemterv |

Jogalkotási javaslat a harmadik országok elítélt állampolgárainak európai nyilvántartására | Bizottság | 2011 |

Javaslat az Európai Bűnügyi Nyilvántartási Információs Rendszer (ECRIS) végrehajtási intézkedéseiről | Bizottság | 2011 |

Közlemény az Európai Rendőrségi Nyilvántartási Indexrendszer (EPRIS) felállításának megvalósíthatóságáról | Bizottság | 2012 |

Közlemény a tagállamok és az Europol közötti, a nagyobb eseményekkel összefüggésben az utazó erőszakos bűnelkövetőkre vonatkozó, információcsere előmozdítására irányuló lehetséges intézkedésekről | Bizottság | 2012 |

Közlemény az ECRIS értékeléséről, valamint annak jövőbeni fejlesztéséről az információcserének a felügyeleti intézkedésekre való kiterjesztése révén | Bizottság | 2014 |

Eredményes politikák |

Eredményesebb európai bűnüldözési együttműködés |

Fellépések | Felelős szervezet | Ütemterv |

Rendeletjavaslat az Egyesült Nemzetek lőfegyverek, részeik és alkatrészeik, valamint lőszereik tiltott előállítása és kereskedelme elleni jegyzőkönyvének az export-, import- és tranzitengedélyekkel kapcsolatos általános követelményekről szóló 10. cikkének végrehajtásáról | Bizottság | 2010 |

Közlemény az EBVP rendőrségi misszió és az Europol közötti együttműködés helyzetéről | Bizottság | 2011 |

Rendeletjavaslat az Europolról | Bizottság | 2013 |

Javaslat az Egyesült Nemzeteknek a lőfegyverek, részeik és alkatrészeik, valamint lőszereik tiltott előállítása és kereskedelme elleni jegyzőkönyvének megkötéséről | Bizottság | 2012 |

Javaslat az Europol, az Eurojust és a Frontex közötti információcseréről | Bizottság | 2011 |

A laboratóriumi tevékenységet végző igazságügyi szakértők akkreditálásáról szóló 2009/905/IB kerethatározat értékelése, valamint a laboratóriumi tevékenység közös minőségi normáinak kidolgozására vonatkozó lehetőségek mérlegelése | Bizottság | 2013 |

Közlemény az EU-n belüli vámhatósági és rendőrségi együttműködés javításáról, beleértve a fedett nyomozókra, a rendőrségi együttműködési és vámhatósági központokra, az operatív információn alapuló rendőri tevékenység uniós megközelítésére, valamint az operatív rendőrségi együttműködés javítására irányuló közös intézkedésekre vonatkozó elgondolásokat: a meglévő helyzet értékelése és a lehetséges ajánlások | Bizottság | 2014 |

Közös paramétereken alapuló módszereket kell megállapítani ahhoz, hogy elvégezhessük az európai szintű veszélyek elemzését. A terrorizmus elleni küzdelem során teljes mértékben igénybe kell venni az Europolt, a Közös Helyzetelemző Központot (SitCen) és a Eurojustot. | Bizottság tagállamok | Folyamatban |

Hatékonyabb bűnmegelőzés |

Fellépések | Felelős szervezet | Ütemterv |

Az európai bűnmegelőzési hálózat (EUCPN) működésének értékelése, valamint jogalkotási javaslat a bűnmegelőzési megfigyelőközpont (OPC) létrehozásáról | Bizottság | 2013 |

A szervezett bűnözés megelőzése és az ellene folytatott küzdelem eszméjének előmozdítása igazgatási megközelítés útján | Bizottság | Folyamatban |

Vámügyi kockázatkezelési keret kidolgozása az árukhoz kapcsolódó szervezett bűnözői tevékenysége megelőzése érdekében | Bizottság | Folyamatban |

Statisztikák |

Fellépések | Felelős szervezet | Ütemterv |

Új cselekvési terv a 2011–2015-ös időszakra a bűnözésre és a büntetőjogi igazságszolgáltatásra vonatkozó statisztikák kidolgozásáról | Bizottság | 2011 |

Javaslat a bűncselekménytípusok európai osztályozására | Bizottság | 2013 |

EU biztonsági felmérés | Bizottság | 2013 |

Az alábbi kiválasztott bűncselekményekre vonatkozó összehasonlítható statisztikai adatok összegyűjtése: pénzmosás, számítástechnikai bűnözés, korrupció, emberkereskedelem | Bizottság | Folyamatban |

A súlyos bűncselekmények és a szervezett bűnözés elleni védelem |

A súlyos bűncselekmények és a szervezett bűnözés elleni küzdelem |

Fellépések | Felelős szervezet | Ütemterv |

Jelentés a szervezett bűnözés elleni küzdelemről szóló 2008/841/IB kerethatározat végrehajtásáról | Bizottság | 2012 |

Emberkereskedelem |

Fellépések | Felelős szervezet | Ütemterv |

Az emberkereskedelem elleni küzdelemmel foglalkozó európai koordinátor tisztségének létrehozása a Bizottságon belül | Bizottság | 2010 |

Irányelvjavaslat az emberkereskedelem elleni küzdelemről | Bizottság | 2010 (elfogadva) |

Jelentés a harmadik országok emberkereskedelem áldozatává vált vagy az illegális bevándorlás megkönnyítésére irányuló cselekményektől érintett, a hatáskörrel rendelkező hatóságokkal együttműködő állampolgárai részére kiállított tartózkodási engedélyről szóló 2004/81/EK tanácsi irányelv alkalmazásáról, valamint esetleges nyomon követés | Bizottság | 2010 |

Jelentés az emberkereskedelemre vonatkozó 2005–2009-es cselekvési terv végrehajtásáról | Bizottság | 2010 |

Jelentés az emberkereskedelemre vonatkozó 2009. novemberi intézkedésorientált dokumentum végrehajtásáról | Bizottság | 2011 |

Közlemény az emberkereskedelem elleni küzdelem új integrált stratégiájáról, valamint az áldozatok védelmére és támogatására irányuló intézkedésekről (beleértve a kárenyhítési rendszerek kidolgozását, a biztonságos visszatérést, valamint önkéntes hazatérés esetén a származási ország társadalmába történő visszailleszkedéshez nyújtott segítséget) a konkrét harmadik országokkal kötött eseti együttműködési megállapodások felhasználásával | Bizottság | 2011 |

Iránymutatás a konzuli szolgálatok és a határőrök számára az emberkereskedelem áldozatainak azonosításához | Bizottság | 2012 |

A gyermekek szexuális kizsákmányolása és a gyermekpornográfia |

Fellépések | Felelős szervezet | Ütemterv |

Irányelvjavaslat a gyermekek szexuális zaklatása, szexuális kizsákmányolása és a gyermekpornográfia elleni küzdelemről | Bizottság | 2010 (elfogadva) |

A magánszektorral – közelebbről a pénzügyi szektorral – fennálló partnerség előmozdítása a gyermekek szexuális zaklatását ábrázoló tartalmakat megjelenítő weboldalakkal kapcsolatos pénzátutalások megszüntetése érdekében | Bizottság | Folyamatban |

A megfelelő intézkedések előmozdítása a 2009–2013-as Biztonságosabb Internet Program keretében | Bizottság | Folyamatban |

Számítástechnikai bűnözés, valamint hálózat- és információbiztonság |

Fellépések | Felelős szervezet | Ütemterv |

A megerősített és magas szintű hálózat- és információbiztonsági politikára irányuló intézkedések, beleértve a jogalkotási kezdeményezéseket, így a korszerűsített Hálózat és Információbiztonsági Ügynökségre (ENISA) irányuló kezdeményezést, valamint a számítástechnikai támadások esetén gyorsabb reakciókat lehetővé tevő egyéb intézkedéseket | Tanács Bizottság Európai Parlament | 2010-2012 |

Jogalkotási javaslat az információs rendszerekkel szembeni támadásokról | Bizottság | 2010 |

A számítástechnikai bűnözésre figyelmeztető európai szintű platform létrehozása | Europol Bizottság | 2010-2012 |

A számítástechnikai bűnözéssel szembeni küzdelem és a számítástechnikai biztonság terén létrejött, az állami és magánszféra közötti partnerségek európai megállapodás-mintájának kidolgozása | Bizottság | 2011 |

Közlemény a hamisított gyógyszerekről | Bizottság | 2013 |

Intézkedések, beleértve a számítástechnikai bűnözésre vonatkozó joghatósággal kapcsolatos, európai és nemzetközi szintű szabályok megállapításáról szóló jogalkotási javaslatot | Bizottság | 2013 |

Az Európa Tanács számítástechnikai bűnözésről szóló, 2001. évi egyezményének jóváhagyása | tagállamok |

Gazdasági bűnözés és korrupció |

Fellépések | Felelős szervezet | Ütemterv |

Jelentés a vagyon-visszaszerzési hivatalokról szóló 2007/845/IB határozat végrehajtásáról | Bizottság | 2010 |

Közlemény a tagállami korrupció elleni átfogó politikáról, beleértve értékelési mechanizmus létrehozását, valamint az Európa Tanács korrupcióellenes államok csoportjával (GRECO) e célból folytatott együttműködés szabályainak bemutatását | Bizottság | 2011 |

Javaslat a vagyon-visszaszerzés új jogi keretére | Bizottság | 2011 |

Jogalkotási javaslat a szellemi tulajdonjogok érvényesítését biztosító (a COM(2006) 168 végleges javaslat helyébe lépő) büntetőjogi intézkedésekről | Bizottság | 2011 |

Javaslat az egyes szellemi tulajdonjogokat feltehetően sértő áruk elleni vámhatósági intézkedésekről és az ilyen jogokat ténylegesen sértő áruk ellen hozandó intézkedésekről szóló 1383/2003/EK rendelet módosításáról | Bizottság | 2010 |

Az EU és Kína közötti, szellemi tulajdonjogokra vonatkozó vámügyi együttműködéssel kapcsolatos cselekvési terv meghosszabbítása és végrehajtása | Bizottság tagállamok | Folyamatban |

Közlemény a pénzügyi nyomozás, valamint a pénzügyi és bűnügyi elemzés európai stratégiájáról | Bizottság | 2012 |

Jogalkotási javaslat a pénzmosásra vonatkozó európai büntetőjogi keret frissítéséről | Bizottság | 2012 |

A Közösség területére belépő, illetve a Közösség területét elhagyó készpénz ellenőrzéséről szóló 1889/2005/EK rendelet végrehajtásáról szóló bizottsági jelentés elfogadása és nyomon követése | Bizottság | 2010 - 2011 |

A jogi személyek, jogi konstrukciók/trösztök átláthatóságának erősítésére irányuló, a tényleges tulajdonos azonosítását célzó további intézkedések vizsgálata, amit jogalkotási javaslatoknak kell kísérniük | Bizottság | 2012 |

Iránymutatás a bűncselekményből származó jövedelmek visszanyerésére irányuló új eszközökről (pl.. a bankszámlák tagállami nyilvántartásainak létrehozása) | Bizottság | 2012 |

A személyazonosság-kezelés európai stratégiája, beleértve a személyazonossággal való visszaélés büntetendőségéről, valamint az elektronikus személyazonosítóról és a biztonságos hitelesítési rendszerekről szóló jogalkotási javaslatot | Bizottság | 2012 |

A FIU-net (uniós pénzügyi hírszerző egységek hálózata) tartós intézményi keretének – megvalósíthatósági tanulmányt követő – létrehozása, beleértve a gyanús tranzakciók esetleges adatbázisát | Bizottság | 2013 |

A tagállami korrupcióellenes politikák első értékelése | Bizottság | 2013 |

Jelentés a szankciók konvergenciájáról a pénzügyi szolgáltatások terén | Bizottság | 2010 |

Közlemény a hamisítás elleni küzdelem bűnüldözési vonatkozásairól | Bizottság | 2013 |

Kábítószerek |

Fellépések | Felelős szervezet | Ütemterv |

Jogalkotási javaslat az új pszichoaktív anyagokról szóló 2005/387/IB határozat módosításáról | Bizottság | 2010 |

Az EU és Oroszország közötti, a kábítószer-prekurzorok kereskedelmének ellenőrzésére vonatkozó megállapodásról szóló tárgyalások lezárása | Bizottság | 2010 |

Az EU jelenlegi kábítószerekre vonatkozó stratégiájának és cselekvési tervének értékelése, beleértve az EU kábítószerekre vonatkozó belső és külső politikájának összhangját, valamint a stratégia és a cselekvési terv megújítását | Bizottság | 2010-2012 |

Jogalkotási javaslatok egyes területeken az ellenőrzés megerősítése érdekében a kábítószer-prekurzorokra vonatkozó uniós jogszabályok módosításáról | Bizottság | 2011 |

Az európai kábítószerügyi fórummal kapcsolatos tájékoztatási kampány és nyilvános események, azt követően, hogy 2010-ben értékeltük annak működését | Bizottság | Folyamatban |

Közlemény az Unión kívüli – elsősorban Nyugat-Afrikában zajló – kábítószerekkel kapcsolatos fellépések operatív koordinációjának állandó európai struktúráiról | Bizottság | 2012 |

A nemzetközi szervezetek, biztonsági platformok, valamint a kábítószerek és kábítószer-prekurzorok kereskedelmével szembeni küzdelemre irányuló hasonló kezdeményezések pénzügyi és politikai támogatása | Bizottság | Folyamatban |

A kábítószerkereskedelemre vonatkozó afganisztáni intézkedésorientált dokumentum végrehajtása, valamint a latin-amerikai és karibi országokkal, átfogó, kétoldalú és biregionális szintű párbeszéd folytatása | Bizottság | Folyamatban |

Terrorizmus |

Fellépések | Felelős szervezet | Ütemterv |

Közlemény a terrorizmus ellenes intézkedések áttekintéséről | Bizottság | 2010 |

Ajánlás az Európai Unió és az Amerikai Egyesült Államok közötti, a pénzügyi üzenetadatoknak a terrorizmus elleni küzdelem céljából történő feldolgozására és átadására vonatkozó hosszú távú megállapodásról szóló tárgyalások megkezdésére való felhatalmazásra | Bizottság | 2010 (elfogadva) |

Az erőszakos radikalizálódásról szóló uniós cselekvési terv végrehajtása (nem jogalkotási eszközök, amelyek arra irányulnak, hogy megakadályozzák az interneten az erőszakos radikális tartalmak terjesztését, az erőszakos radikalizálódásról szóló weboldalakat, a radikalizálódás ellenes kezdeményezések hatékonyságának mérésére szolgáló mutatók kidolgozása) | Bizottság | 2010 |

A radikalizálódás jelenségének külső aspektusainak további elemzése | Bizottság | 2010 |

Jogalkotási javaslat a robbanóanyag-prekurzorokról | Bizottság | 2010 |

Az állami és magánszféra közötti párbeszéd a terrorizmussal és egyéb bűncselekményekkel kapcsolatos jogellenes online tevékenységekről | Bizottság | 2010 |

Közlemény a terrorizmus finanszírozásával szembeni önkéntes magatartásra vonatkozó iránymutatásról az EU-beli székhelyű nonprofit szervezetek számára | Bizottság | 2011 |

Közlemény arról az összehangolt, uniós szintű erőfeszítésről, amelynek célja a szélsőséges nézeteket és az erőszakot elutasító áramlatok és eszmerendszerek felkarolása és megerősítése, valamint a szélesebb közvéleménnyel való megismertetése | Bizottság | 2011 |

Közlemény a radikalizációra vonatkozó átfogó megközelítés stratégiájáról, amely a kiszolgáltatott csoportok radikalizációjának megakadályozására irányuló tagállami politikák hatékonyságának értékelésére épül | Bizottság | 2011 |

Jelentés a terrorizmusról szóló 2008/919/IB kerethatározat végrehajtásáról | Bizottság | 2011 |

Jelentés az internet terrorista célokra való felhasználása elleni küzdelemre vonatkozó nem jogalkotási intézkedésekről | Bizottság | 2011 |

Közlemény a terrorizmus finanszírozásának felderítését célzó európai program megvalósíthatóságáról | Bizottság | 2011 |

A robbanóanyagokra vonatkozó uniós cselekvési terv értékelése, és nyomon követési intézkedések | Bizottság | 2011 2012 |

Jogalkotási javaslat a CBRN (vegyi, biológiai, radiológiai és nukleáris) vagy robbanóanyagokhoz való hozzáféréssel rendelkező személyek biztonsági ellenőrzéséről | Bizottság | 2011-2012 |

Az alternatív és új fizetési módszerek vizsgálata figyelemmel a terrorizmus finanszírozásának céljaira történő esetleges visszaélésekre | Bizottság | 2012 |

Az EU és meghatározott partnerországok közötti, kölcsönös elismerésen alapuló vámbiztonsági megállapodások bevezetése a nemzetközi szállítói lánc védelme, és egymás engedélyezett gazdálkodói számára határokon átnyúló előnyök biztosítása érdekében | Bizottság | 2010/11 |

Közlemény a terrorizmus finanszírozásával szembeni küzdelem terén folytatott együttműködésük eredményével kapcsolatosan a pénzügyi intézmények részére adott visszajelzés javítására irányuló intézkedésekről | Bizottság | 2014 |

A termékbiztonságra vonatkozó közös kockázati kritériumok és normák kidolgozása | Bizottság | folyamatban |

A kettős felhasználású termékek jogellenes felhasználása elleni küzdelem erősítése | Bizottság | folyamatban |

Átfogó és hatékony uniós katasztrófakezelés: az Unió katasztrófamegelőzési, -felkészültségi és -reagálási képességének megerősítése |

Fellépések | Felelős szervezet | Ütemterv |

Jelentés az európai kataszrófavédelmi szakpolitikai eszközök értékeléséről | Bizottság | 2010 |

Közlemény az EU katasztrófareagálási képességének megerősítéséről | Bizottság | 2010 |

A Megfigyelő és Információs Központnak (MIC) elemzési és koordinációs képességének erősítése | Bizottság | 2010-től |

Javaslat a szolidaritási klauzula végrehajtásáról | Bizottság | 2010-2011 |

A vegyi, biológiai, radiológiai és nukleáris veszélyekre (CBRN) vonatkozó 2009-es uniós cselekvési terv végrehajtása (egyes veszélyes vegyi anyagok engedélyezési rendszere; a CBRN-anyagok felderítésére vonatkozó uniós megközelítés, beleértve a felderítő eszközök szabványosítását és tanúsítását, a CBRN-anyagokra vonatkozó felderítési minimumszabványokat) | Bizottság | 2010-2014 |

A kritikus infrastruktúrák figyelmeztető információs hálózata (CIWIN) bevezető szakaszának értékelése a további előrehaladásra vonatkozó határozat előkészítése során | Bizottság | 2010 |

Jogalkotási javaslat a katasztrófavédelmi mechanizmus és a polgári védelmi pénzügyi eszköz megújításáról | Bizottság | 2011 |

Jelentés az európai kritikus infrastruktúrák azonosításáról szóló 2008/114/EK irányelv végrehajtásáról, ezt az irányelv felülvizsgálata kíséri, amely kitér az alkalmazási kör kiterjesztésének mérlegelésére | Bizottság | 2011 2012 |

A CBRN cselekvési terv végrehajtásáról szóló átfogó előrehaladási jelentés | Bizottság | 2011 |

Azoknak a természeti és ember okozta katasztrófáknak az áttekintése, amelyekkel az EU-nak esetleg szembe kell néznie a jövőben | Bizottság | 2012 |

A CBRN-biztonság területére vonatkozó tagállami gyakorlatok és megközelítések szakértői értékelési programja | Bizottság | 2012 |

Közlemény a kritikus infrastruktúrák védelmére vonatkozó programmal (CIP), a robbanóanyagokkal és a CBRN-el kapcsolatos, harmadik felekkel történő együttműködésről | Bizottság | 2012 |

CBRN rugalmassági program a katasztrófavédelem terén | Bizottság | 2012 |

Európa elérhetősége a globalizált világban |

A külső határok integrált igazgatása |

Fellépések | Felelős szervezet | Ütemterv |

Javaslat a 2007/2004/EK Frontex rendelet módosítására | Bizottság | 2010 (elfogadva) |

Az európai határőrizeti rendszerről (Eurosur) szóló második előrehaladási jelentés | Bizottság | 2010 |

A Fronexnek regionális és/vagy szakosított hivatalokat kell létrehoznia | FRONTEX | 2010 |

Vámügyi megközelítés kidolgozása a polgárok biztonságának védelem érdekében a veszélyes anyagok nemzetközi kereskedelme által okozott kockázatoktól | Bizottság | 2010 |

Jogalkotási javaslat a Schengeni Határ-ellenőrzési Kódexről szóló 562/2006/EK rendelet módosításáról | Bizottság | 2010-2011 |

Jogalkotási javaslat a határregisztrációs rendszer létrehozataláról | Bizottság | 2011 |

Jogalkotási javaslat a regisztráltutas-program létrehozataláról | Bizottság | 2011 |

Az Európai Menekültügyi Támogatási Hivatalnak (EMTH) módszereket kell kidolgoznia annak érdekében, hogy hatékonyabban azonosítsa a nemzetközi védelemre szorulókat a vegyes összetételű migránscsoportokban, továbbá hogy minden lehetséges esetben együttműködjön a Frontex-szel | EMTH | 2011 |

Jogalkotási javaslatok az Eurosur fejlesztéséről | Bizottság | 2011 |

A vámellenőrzésre vonatkozó iránymutatás elfogadása a termékbiztonság terén | Bizottság tagállamok | 2011 |

A Schengeni Információs Rendszer II (SIS II) kifejlesztése és üzembe helyezése | Bizottság tagállamok | 2011. december vagy 2013, a követendő technikai megoldástól függően |

A szabadságon, biztonságon és a jog érvényesülésén alapuló térség nagyszabású informatikai rendszereinek üzemeltetési igazgatását végző ügynökség működésének megkezdése | 2012 |

Közlemény a bejutás megkönnyítésére és a biztonság javítására irányuló cél egyidejű megvalósítása érdekében a külső határokon végzett különböző ellenőrzések jobb összehangolásáról, koordinálásáról, integrálásáról és ésszerűsítéséről | Bizottság | 2012 |

Közlemény a FRONTEX hosszú távú fejlesztéséről, beleértve az európai határőrizeti rendszer létrehozatalának megvalósíthatóságát | Bizottság | 2014 |

A CRMS (közösségi kockázatkezelési rendszer) felhasználása a határállomások vámhivatalai közötti, kockázatokra vonatkozó információcsere érdekében, továbbá a közös kockázatkezelés, a kockázatkezelési kritériumok és normák, valamint a külső határok biztonságának fejlesztése | Bizottság | folyamatban |

Megerősített együttműködés a kikötőkben, repülőtereken és szárazföldi határokon a külső határok igazgatása szempontjából jelentős valamennyi kérdésben | Bizottság | folyamatban |

Vízumpolitika |

Fellépések | Felelős szervezet | Ütemterv |

Az Albániával és Bosznia-Hercegovinával folytatott vízumpárbeszéd lezárása, valamint vízumpárbeszéd elindítása Koszovóval* *Az ENSZ Biztonsági Tanácsának 1244/99. sz. határozata értelmében | Bizottság | 2010 |

Kézikönyv a Vízumkódex gyakorlati alkalmazásáról és annak rendszeres frissítése | Bizottság | 2010 Folyamatban |

Vízumkönnyítési megállapodásokról szóló tárgyalások folytatása harmadik országokkal, azok aláírása és megkötése | Bizottság | Folyamatban |

A Vízuminformációs Rendszer (VIS) kidolgozása és üzembe helyezése, valamint a VIS fokozatos kiépítése | Bizottság tagállamok | 2010. december |

Közlemény a regionális konzuli együttműködési programokról és közös vízumigénylési központok felállításáról | Bizottság | 2011 |

Közlemény az EU-ESTA (az elektronikus utazásengedélyezési rendszer) bevezetésének lehetőségéről | Bizottság | 2011 |

Közlemény a Vízumkódexről szóló 810/2009/EK rendelet végrehajtásának értékeléséről | Bizottság | 2013 |

Közlemény az európai vízumpolitika új fogalmáról, valamint a rövid távú tartózkodásra jogosító vízumokra irányuló közös európai kiadási mechanizmus létrehozása lehetőségének vizsgálatáról | Bizottság | 2014 |

A VIS értékelése | Bizottság | 2014 |

A vízumviszonosság nyomon követése (vízummentességi megállapodások megtárgyalása és megkötése, rendszeres vízumviszonossági jelentések) | Bizottság | Folyamatban |

A külső határok átlépésekor vízumkötelezettség alá eső, illetve az e kötelezettség alól mentes harmadik országbeli állampolgárok országai felsorolásának rendszeres felülvizsgálata, valamint az 539/2001/EK rendelet rendszeres felülvizsgálatára tett javaslatok | Bizottság | Folyamatban |

A harmadik országokkal kötött vízumkönnyítési és visszafogadási megállapodások végrehajtását ellenőrző vegyes bizottság rendszeres ülései | Bizottság | Folyamatban |

A szolidaritás és a felelősség középpontba állítása válaszlépéseink során

A FELELőSSÉGVÁLLALÁS, A SZOLIDARITÁS ÉS A PARTNERSÉG EURÓPÁJA MIGRÁCIÓS ÉS MENEKÜLTÜGYI KÉRDÉSEKBEN |

Fellépések | Felelős szervezet | Ütemterv |

Közlemény a bevándorlási politika és az egyéb érintett uniós szakpolitikák közötti fokozott koherenciáról, különösen arról, hogy miképpen erősíthető a migrációs politika fejlesztése és az Európa 2020 stratégia közötti kapcsolat | Bizottság | 2011 |

Éves jelentések a bevándorlásról és a menekültügyről (az európai paktum végrehajtása és 2011-től a stockholmi programról) | Bizottság | Folyamatban |

Statisztikák |

Fellépések | Felelős szervezet | Ütemterv |

Az alábbiakra irányuló intézkedések: - a migrációs statisztikák kidolgozására és a migráció témáinak a szociális és gazdasági statisztikákban történő érvényesítése vonatkozó koncepcionális keretnek és munkaprogramnak az Európai Statisztikai Rendszer bizottsága általi elfogadása - a menekültügyre, a harmadik országok állampolgárai számára kiállított tartózkodási engedélyekre és a bevándorlási jogszabályok érvényesítésére vonatkozó statisztikákra alkalmazandó további bontás kidolgozása, így esetleg a 862/2007/EK rendelet 8. cikkének végrehajtásáról szóló bizottsági rendeletre irányuló javaslat | Bizottság tagállamok | 2010 - 2011 |

Jelentés a migrációra és a nemzetközi védelemre vonatkozó közösségi statisztikákról, valamint a külföldi állampolgárságú munkavállalókra vonatkozó statisztikák összeállításáról szóló 311/76/EGK tanácsi rendelet hatályon kívül helyezéséről szóló 862/2007/EK rendelet alkalmazásáról | Bizottság | 2012 |

Dinamikus és átfogó migrációs politika |

Az EU migrációval kapcsolatos általános megközelítésének megszilárdítása, továbbfejlesztése és végrehajtása |

Fellépések | Felelős szervezet | Ütemterv |

Közlemény a migrációval kapcsolatos általános megközelítés értékeléséről és jövőbeni fejlődéséről | Bizottság | 2011 |

Az EU migrációval kapcsolatos politikai párbeszéd misszióinak folytatása, amely az egyik módja az kérdésre vonatkozó párbeszéd megkezdésének az általános megközelítés körébe tartozó harmadik országokkal | Bizottság tagállamok | Folyamatban |

A migrációs profil eljárások (beleértve a kapacitásépítést, valamint a migrációs profil politikameghatározási eszközként való használatát, az együttműködési programozást, értékelést) megkezdése a kulcsfontosságú országokkal | Bizottság | Folyamatban |

A mobilitási partnerségek továbbfejlesztése | Bizottság | Folyamatban |

Az érintett szereplők közötti koordinációt elősegítő további együttműködési platformok létrehozása | Bizottság | Folyamatban |

A keleti partnerség keretén belüli migrációs párbeszéd erősítése | Bizottság | Folyamatban |

A migrációval, mobilitással és foglalkoztatással kapcsolatos Afrika–EU partnerség végrehajtásának folytatása és javítása, valamint az e partnerségről 2010. második féléve során tartandó EU-Afrika magas rangú tisztviselői szintű találkozó előkészítése | Bizottság | Folyamatban |

A Rabat-Párizs folyamat nyomon követésének konkrét formába öntése a párizsi együttműködési program végrehajtása és a 2011-es dakari konferencia előkészítése révén | Bizottság | 2010-2011 |

Az EU, valamint Latin-Amerika és a Karib-térség közötti migrációs párbeszéd fejlesztése | Bizottság | Folyamatban |

Az Indiával, Afganisztánnal és Pakisztánnal, valamint regionális alapon Közép-Ázsiával migrációs kérdésekben folytatott együttműködés erősítése | Bizottság | Folyamatban |

Migráció és fejlődés |

Fellépések | Felelős szervezet | Ütemterv |

Közlemény az éghajlatváltozásnak a nemzetközi migrációra gyakorolt hatásairól, beleértve az Európai Unióba irányuló bevándorlásra gyakorolt lehetséges hatásokat | Bizottság | 2011 |

Közlemény a bevándorlás fejlesztésre gyakorolt kedvező vonatkozásainak optimalizálásáról, illetve kedvezőtlen vonatkozásainak minimalizálásáról (körkörös migráció, átutalások, ideértve a közös uniós átutalási portál létrehozásának megvalósíthatóságát; a diaszpóra hálózatok fejlesztése, valamint a migrációs közösségeknek a származási országok fejlesztési projektjeiben történő részvételének előmozdítása, a migránsok jogai, agyelszívás) | Bizottság | 2010 |

Migrációs megfigyelőhálózatok kialakításának támogatása az AKCS-országokokban | Bizottság | Folyamatban |

A harmadik országok támogatása migrációs politikájuk meghatározása és végrehajtása során, kiváltképpen a szubszaharai Afrikán belüli együttműködés, konkrétan a jobb migrációkezelés és irányítás intézményi kapacitásainak erősítése, valamint a legfontosabb afrikai országokban új migrációs központ esetleges megnyitása révén | Bizottság |

A nemzeti munkaerő-piaci szükségletekkel összhangban álló, összehangolt politika |

Fellépések | Felelős szervezet | Ütemterv |

Irányelvjavaslat a harmadik országbeli állampolgárok vállalaton belüli áthelyezés keretében történő befogadásának feltételeiről | Bizottság | 2010 |

Irányelvjavaslat a harmadik országbeli állampolgárok idényjellegű munkavállalás céljából való belépésének és tartózkodásának feltételeiről | Bizottság | 2010 |

Jelentés a harmadik országok állampolgárai tanulmányok folytatása, diákcsere, javadalmazás nélküli gyakorlat, illetve önkéntes szolgálat céljából történő beutazásának feltételeiről szóló 2004/114/EK irányelv alkalmazásáról, amelyet az irányelv módosítására irányuló javaslat kísér | Bizottság | 2010 2011 |

Jelentés a harmadik országok huzamos tartózkodási engedéllyel rendelkező állampolgárainak jogállásáról szóló 2003/109/EK irányelvről, valamint esetleges nyomon követés | Bizottság | 2011 |

Jelentés a harmadik országbeli állampolgároknak tudományos kutatás céljából való fogadására vonatkozó külön eljárásról szóló 2005/71/EK irányelvről, és az esetleges nyomon követés | Bizottság | 2011 |

Közlemény a munkaerőhiánynak az EU tagállamokon belüli migráció révén történő kezeléséről | Bizottság | 2012 |

Jelentés a harmadik országbeli állampolgárok magas szintű képzettséget igénylő munkavállalás céljából való belépésének és tartózkodásának feltételeiről szóló 2009/50/EK irányelv alkalmazásáról | Bizottság | 2014 |

Az európai migrációs hálózat továbbfejlesztése a közelmúltbeli fejleményeket is figyelembe vevő, jobb tájékozottságon alapuló szakpolitikai döntések céljából | Bizottság | Folyamatban |

A migránsokkal és jogaikkal kapcsolatos proaktív szakpolitikák |

Fellépések | Felelős szervezet | Ütemterv |

Zöld könyv a családegyesítési jogról | Bizottság | 2010 |

Javaslat a családegyesítési jogról szóló 2003/86/EK irányelv módosítására | Bizottság | 2012 |

Bevándorlási kódex – A jogszerű bevándorlás területére vonatkozó jogszabályok egységes szerkezetbe foglalása, figyelembe véve a meglévő jogszabályok értékelését, az egyszerűsítés iránti igényeket, és szükség esetén kiterjesztve a meglévő rendelkezéseket a munkavállalók olyan kategóriáira, amelyeket az uniós jogszabályok jelenleg nem szabályoznak | Bizottság | 2013 |

Integráció |

Fellépések | Felelős szervezet | Ütemterv |

A „Kézikönyv az integrációról szakpolitikusok és szakemberek számára” című kiadvány harmadik kiadása | Bizottság | 2010 |

Jelentés az integrációval foglalkozó 2010-es miniszteri konferencia számára | Bizottság | 2010 |

Közlemény az EU integrációs ütemtervéről, beleértve koordinációs mechanizmus kidolgozását | Bizottság | 2011 |

Az illegális bevándorlás elleni küzdelmet szolgáló hatékony szakpolitikák |

Fellépések | Felelős szervezet | Ütemterv |

Közlemény a visszafogadási megállapodások értékeléséről, valamint a koherens visszafogadási stratégia kidolgozásáról, figyelembe véve az érintett országokhoz fűződő általános kapcsolatokat, így a saját állampolgáraik visszafogadásában nem közreműködő harmadik országokkal kapcsolatos közös álláspontot | Bizottság | 2010 |

Közlemény a közös visszatérési politika értékeléséről és annak jövőbeni fejlődéséről (beleértve a visszatérésre és a visszafogadott személyek újra beilleszkedésére vonatkozó támogatási intézkedéseket, a harmadik országokbeli kapacitásépítést, a visszatérési és az újrabeilleszkedési lehetőségekkel kapcsolatos információk terjesztését a célországokban, és az összekötő tisztviselők származási- és tranzit országokbeli hálózatát) | Bizottság | 2011 |

Jogalkotási javaslat a jogellenes be- és átutazáshoz, valamint a jogellenes tartózkodáshoz történő segítségnyújtás meghatározásáról 2002/90/EK irányelv módosításáról (és esetleg a jogellenes be- és átutazáshoz, valamint a jogellenes tartózkodáshoz történő segítségnyújtás elleni küzdelem büntetőjogi keretének megerősítéséről szóló 2002/946/IB kerethatározattal történő összevonásáról; valamint a meglévő rendelkezések kiterjesztéséről) | Bizottság | 2012 |

Jelentés az illegálisan tartózkodó harmadik országbeli állampolgárokat foglalkoztató munkáltatókkal szembeni szankciókra és intézkedésekre vonatkozó minimumszabályokról szóló 2009/52/EK irányelvről | Bizottság | 2014 |

Jelentés a visszatérésről szóló 2008/115/EK irányelv végrehajtásáról | Bizottság | 2014 |

További erőfeszítések visszafogadási megállapodások megtárgyalására és megkötésére az érintett harmadik országokkal, valamint visszafogadási megállapodások megkötésével kapcsolatos lehetőségek megvizsgálása egyéb harmadik országokkal | Bizottság | Folyamatban |

Kísérő nélküli kiskorúak |

Fellépések | Felelős szervezet | Ütemterv |

Közlemény a kísérő nélküli kiskorúaknak a migrációs folyamatbeli helyzetéről szóló cselekvési tervről | Bizottság | 2010 |

Menekültügy: közös védelmi terület és szolidaritás |

Közös védelmi terület |

Fellépések | Felelős szervezet | Ütemterv |

A nemzeti menekültügyi hivatalok közös oktatási platformjának továbbfejlesztése elsősorban az európai menekültügyi képzési program alapján | EMTH | 2011 |

Közlemény az Eurodac fejlesztéséről, közelebbről az Eurodacnak a közös európai menekültügyi rendszer egészének támogatási eszközévé fejleszthetőségének megvalósíthatóságáról | Bizottság | 2012 |

Közlemény a menedékjog iránti kérelmek Unión belüli közös feldolgozásának célszerűségéről, lehetőségeiről és nehézségeiről, valamint jogi és gyakorlati vonatkozásairól | Bizottság | 2014 |

A Bizottság jelentése az EU-nak a Genfi Egyezményhez és az egyezmény 1967. évi jegyzőkönyvéhez történő csatlakozása jogi és gyakorlati következményeiről | Bizottság | 2013 |

Első értékelő jelentés az EMTH-nak a gyakorlati együttműködésre és a közös európai menekültügyi rendszerre gyakorolt hatásáról | Bizottság | 2013 |

A Bizottság közleménye a nemzetközi védelmet élvező személyek védelmének átszállására és a menekültügyi határozatok kölcsönös elismerésére vonatkozó keretről | Bizottság | 2014 |

Közös módszertan kidolgozása a menekültügyi határozatok eltéréseinek csökkentése céljából | EMTH |

A felelősség megosztása és szolidaritás a tagállamok között |

Fellépések | Felelős szervezet | Ütemterv |

A tagállamok nemzeti menekültügyi rendszereinek felülvizsgálatára, valamint az egymás kapacitásépítésének támogatását lehetővé tévő tagállami képességekkel kapcsolatos problémák meghatározására irányuló mechanizmus létrehozása | Bizottság | 2011 |

Közlemény az EU-n belüli megerősített szolidaritásról | Bizottság | 2011 |

A tisztviselők kirendelésének elősegítésére irányuló eljárások értékelése és fejlesztése a menedékkérők általi különösen nagy nyomásnak kitett tagállamok segítése érdekében | EMTH | 2011 |

A menekültügy külső dimenziója |

Fellépések | Felelős szervezet | Ütemterv |

Stratégia partnerség kialakítása az UNCHR-al (az ENSZ Menekültügyi Főbiztossága) | Bizottság | 2011 |

Az uniós áttelepítési program félidős értékelése | Bizottság | 2012 |

Közlemény a fő tranzitországokra irányuló menekültügyi eljárásokhoz való hozzáféréssel kapcsolatos új megközelítésről | Bizottság | 2013 |

Javaslat az uniós áttelepítési program javításának módjáról | Bizottság | 2014 |

Éves jelentés az EU áttelepítési erőfeszítéseiről | Bizottság | Folyamatban |

Új regionális védelmi programok – többek között Afrika szarván – történő elindítása és fejlesztése | Bizottság | Folyamatban |

Hozzájárulás a globális Európához

Európa a globalizált világban – a szabadság, a biztonság és a jog érvényesülésének külső dimenziója |

A szabadságon, biztonságon és a jog érvényesülésén alapuló térségre vonatkozó uniós politika külső dimenziója egyre inkább összekapcsolódik annak belső vonatkozásaival, és alapvető jelentőségű a stockholmi program célkitűzéseinek sikeres megvalósítása szempontjából. Az Uniónak folytatnia kell a szabadságon, biztonságon és a jog érvényesülésén alapuló térségre vonatkozó politikák hatékony és koherens végrehatását, valamint az e területre vonatkozó rendszeres értékelések elvégzését is |

Fellépések | Felelős szervezet | Ütemterv |

Rendszeres jelentéstétel a stockholmi program külső dimenziója végrehajtásának helyzetéről | Bizottság | 2011-2014 |

Megerősített külső dimenzió |

Fellépések | Felelős szervezet | Ütemterv |

A harmadik országbeli uniós küldöttségek számára megfelelő információk és a JLS-szakpolitikákkal kapcsolatos képzések nyújtása – többek között JLS-szakértők néhány fontos harmadik országban található küldöttségbe történő kiküldése – révén a szabadsággal, a biztonsággal és a jog érvényesülésével kapcsolatos szakértelem előmozdítása a kiemelt uniós küldöttségekben | Bizottság | 2010 - 2014 |

Ösztönözni kell az uniós tagállamok összekötő tisztviselőit együttműködésük, valamint az információk és bevált gyakorlatok megosztásának erősítésére | tagállamok Tanács Bizottság | 2010-2014 |

Az Unió és a tagállamok fellépései közötti kiegészítő jelleg biztosításának módozatairól | Bizottság | 2011 |

Lásd az Európa biztonságának biztosítása című szakaszt az EBVP rendőrségi misszió és az Europol közötti együttműködésre vonatkozó fontos intézkedések tekintetében |

Emberi jogok |

Fellépések | Felelős szervezet | Ütemterv |

Közlemény az EU emberi jogi cselekvési tervéről, amelynek célja az uniós értékek előmozdítása a bel- és igazságügyi politikák külső dimenziójában | Bizottság | 2011 |

A tematikus prioritások fenntartása új eszközökkel |

Fellépések | Felelős szervezet | Ütemterv |

Lásd az Európa biztonságának biztosítása című szakaszt az emberkereskedelem és -csempészet elleni küzdelem erősítése céljából harmadik országokkal megköthető esetleges együttműködési megállapodásokra vonatkozó fontosabb intézkedések, valamint a radikalizálódás és a toborzás megelőzésére, továbbá a kritikus infrastruktúrák védelmére irányuló intézkedések tekintetében |

Harmadik országokkal kötött megállapodások |

Fellépések | Felelős szervezet | Ütemterv |

Lásd Az alapvető jogok védelmének erősítése című szakaszt a személyes adatok harmadik országok részére bűnüldözési célokból történő továbbírására vonatkozó koherens uniós jogi keret tekintetében; valamint lásd A jog érvényesülésén alapuló európai térségbe vetett bizalom erősítése című szakaszt a harmadik országokkal megkötött, különösen a polgári- és büntetőügyekben folytatott igazságügyi együttműködéssel kapcsolatos megállapodásokra vonatkozó fontosabb intézkedések tekintetében |

Földrajzi prioritások és nemzetközi szervezetek |

Fellépések | Felelős szervezet | Ütemterv |

Nyugat-Balkán |

A bővítési folyamat során – elsősorban az ellenőrzési rendszer további erősítése és a célzott segítségnyújtás révén – további lépéseket kell tenni az igazságszolgáltatás reformja, valamint a korrupció és a szervezett bűnözés elleni küzdelem terén | Bizottság | 2010 |

Lásd az Európa biztonságának biztosítása című szakaszt a Nyugat-Balkánnal vízumkérdésekről folytatott párbeszédek lezárása tekintetében |

Törökország |

A Törökországgal való együttműködés cselekvési terve | Bizottság | 2010 |

Lásd A szolidaritás és a felelősség középpontba állítása válaszlépéseink során című szakaszt a Törökországgal folytatott uniós visszafogadási tárgyalásokra vonatkozó fellépések tekintetében |

Európai szomszédságpolitika – keleti partnerség |

Cselekvési terv kidolgozása a keleti partnerség részes országai számára – a partnerországokkal való párbeszéd révén – a bel- és igazságügyi vonatkozásokról, beleértve a mobilitással kapcsolatos kérdéseket, így a vízumügyeket, többek között az egyes partnerországok hosszú távú célja, a vízumliberalizáció felé történő – eseti alapon megvalósuló – fokozatos előrehaladást, a migrációkezelést, a határigazgatást, valamint a biztonsággal kapcsolatos kérdéseket | Bizottság | 2010 |

Lásd az Európa biztonságának biztosítása című szakaszt a keleti partnerség országaival kötött vízumkönnyítési megállapodások tekintetében |

A Fekete-tenger térség stabilitásának és biztonságának előmozdítására irányuló fellépések a fekete-tengeri szinergia regionális együttműködési kezdeményezés alapján E tevékenységek kiegészítő jellegűek a keleti partnerség keretében előirányzottakhoz képest |

Európai szomszédságpolitika - Unió a Mediterrán Térségért |

Az Unió a Mediterrán Térségért terve, amely fokozza a barcelonai folyamat és az euromediterrán partnerség keretében már megkezdett tevékenységet, kiváltképpen a (tengeri) migráció, a határellenőrzés, a kábítószerkereskedelem megelőzése és az ellen folytatott küzdelem, a katasztrófavédelem, a bűnüldözés és az igazságügyi együttműködés tekintetében. | Bizottság | 2010 |

Lásd A szolidaritás és a felelősség középpontba állítása válaszlépéseink során című szakaszt a Marokkóval, Algériával és Egyiptommal folytatott uniós visszafogadási tárgyalásokra vonatkozó fellépések tekintetében |

USA |

A szabadság, a biztonság és a jogérvényesülés területén folytatott transzatlanti együttműködés erősítéséről szóló, 2009. október 28-i EU-USA együttes nyilatkozat nyomon követése | Bizottság | Folyamatban |

Lásd Az alapvető jogok védelmének erősítése című szakaszt a személyes adatok védelméről szóló bűnüldözési célú EU-USA megállapodásra vonatkozó fellépések tekintetében; A jog érvényesülésén alapuló európai térségbe vetett bizalom erősítése című szakaszt az EU-USA kölcsönös jogsegély- és kiadatási megállapodások tekintetében; az Európa biztonságának biztosítása című szakaszt az EU és az USA közötti, a pénzügyi üzenetadatoknak a terrorizmus finanszírozásának felderítését célzó program céljából történő feldolgozásáról és átadásáról szóló hosszú távú megállapodás; a radikalizálódás jelenségének külső aspektusaira vonatkozó – különösen az USA-val kapcsolatos – további tevékenység; valamint a számítástechnikai bűnözés elleni küzdelem terén folytatott EU-USA igazságügyi és rendőrségi együttműködés erősítése tekintetében |

Oroszország |

A szabadságon, a biztonságon és a jog érvényesülésén alapuló közös térség ütemtervének végrehajtása | Bizottság | Folyamatban |

Lásd az Európa biztonságának biztosítása című szakaszt, vagy a felülvizsgált EU-Oroszország vízumkönnyítési megállapodásra, és az EU-Oroszország vízumkönnyítési és visszafogadási megállapodásokra vonatkozó fellépéseket; valamint a kábítószer-prekurzorokról szóló megállapodásról szóló tárgyalásokat; |

EU-Afrika |

Lásd az Európa biztonságának biztosítása című szakaszt a nyugat-afrikai emberkereskedelem elleni fellépés tekintetében; A szolidaritás és a felelősség középpontba állítása válaszlépéseink során című szakaszt a Rabat-Párizs folyamat nyomon követése és a migrációval, mobilitással és foglalkoztatással kapcsolatos Afrika–EU partnerség végrehajtása; a Földközi-tengeri térségbeli migrációról szóló 2009. júniusi európai tanácsi következtetések és a Marokkóval, Algériával, Egyiptommal folytatott visszafogadási tárgyalások nyomon követése, valamint a migrációs kérdésekkel kapcsolatos tárgyalások – így a Líbiával kötött keretmegállapodás alapján a visszafogadásról és a határigazgatásról szóló tárgyalások és a tripoli folyamat újraindításának – folytatása, továbbá Afrika szarván új regionális program létrehozása tekintetében; |

Kína és India |

A terrorelhárításról, a szellemi tulajdonhoz fűződő jogokról, a migrációról – így az illegális migráció elleni küzdelemről és az igazságügyi együttműködésről – Kínával és Indiával folytatott párbeszéd előmozdítása, az emberi jogokkal kapcsolatos Kínával kialakított párbeszéd folytatásával egyidejűleg (lásd az Európa biztonságának biztosítása című szakaszt az EU és Kína közötti, a szellemi tulajdonjogok vámügyi érvényesítésével kapcsolatos cselekvési terv tekintetében), |

Lásd A szolidaritás és a felelősség középpontba állítása válaszlépéseink során című szakaszt az Indiával kialakított migrációs párbeszédre és együttműködésre, valamint az EU-Kína visszafogadási megállapodásra vonatkozó fellépés tekintetében |

Brazília |

A Brazíliával kialakított stratégiai partnerség és közös cselekvési terv végrehajtása és továbbfejlesztése |

EU-Latin-Amerika és a Karib-térség, valamint közép-ázsiai országok |

Lásd a Dinamikus és átfogó migrációs politika című fejezetet a kulcsfontosságú ázsiai országokkal folytatott bevándorlási párbeszédre és a Közép-Ázsiával folytatott együttműködés megerősítésére vonatkozó intézkedések, valamint az EU érdekét érintő, az EU, illetve Latin-Amerika és a Karib-térség közötti migrációs párbeszéd fejlesztésére vonatkozó intézkedések tekintetében; Lásd az Európa biztonságának biztosítása című szakaszt az EU, illetve Latin-Amerika és a Karib-térség közötti kábítószer ellenes együttműködés terén |

Afganisztán, Pakisztán, Irak és Banglades |

Lásd az Európa biztonságának biztosítása című szakaszt a terrorizmus- és a kábítószer ellenes együttműködés erősítésére irányuló fellépés tekintetében; lásd A szolidaritás és a felelősség középpontba állítása válaszlépéseink során című szakaszt a migrációs kérdésekkel kapcsolatos együttműködés; az említett országokkal megkötött visszafogadási megállapodások és a menekültügyi helyzettel kapcsolatos együttműködés tekintetében |

Nemzetközi szervezetek, valamint az európai és a nemzetközi normák előmozdítása |

Fellépések | Felelős szervezet | Ütemterv |

Együttműködés az Európa Tanáccsal a 2006-ban aláírt egyetértési megállapodás alapján, az Európa Tanács fontos egyezményei – így az emberkereskedelem elleni, az adatvédelmi, a gyermekvédelmi, a számítástechnikai bűnözéssel és a korrupcióval szembeni egyezmények – végrehajtásához nyújtott folyamatos támogatás. | Bizottság Tanács | Folyamatban |

A Hágai Nemzetközi Magánjogi Konferencia folyamatos támogatása, és partnereinek további ösztönzése azon egyezmények megerősítésére, amelynek az EU is tagja, vagy tagjává válik, illetve minden tagállam tagja. | Bizottság | Folyamatban |

A politikai prioritásoktól a fellépésekig és eredményekig

Fokozott koherencia |

Fellépés | Felelős szervezet | Ütemterv |

Közlemény az Europol tevékenységének az Európai Parlament és a tagállami parlamentek által közösen végzett ellenőrzésére vonatkozó eljárásokról | Bizottság | 2011 |

Közlemény az Európai Parlamentnek és a tagállami parlamenteknek az Eurojust tevékenységének értékelésébe történő bevonására vonatkozó szabályokról | Bizottság | 2011 |

Értékelés |

Fellépés | Felelős szervezet | Ütemterv |

Közlemény a bel- és igazságügyi politikák értékeléséről | Bizottság | 2010 |

Javaslat a tagállami korrupcióellenes politikák értékelési mechanizmusára | Bizottság | 2011 |

Javaslat büntetőjogi együttműködés értékelési mechanizmusára | Bizottság | 2012 |

Képzés |

Fellépés | Felelős szervezet | Ütemterv |

Közlemény a valamennyi jogi szakmára vonatkozó európai képzésről szóló cselekvési tervről | Bizottság | 2011 |

Közlemény a valamennyi uniós belső biztonsági szakmára vonatkozó európai képzésről szóló cselekvési tervről | Bizottság | 2011 |

Az igazságügyi hatóságok és a jogi szakemberek Erasmus-típusú csereprogramjaira vonatkozó kísérleti projektek | Bizottság | 2010-2012 |

A bűnüldöző hatóságok Erasmus-típusú csereprogramjaira vonatkozó kísérleti projektek | Bizottság | 2010-2012 |

Európai Jogi Intézet kialakítása | Bizottság | 2011-2012 |

Kommunikáció |

Fellépés | Felelős szervezet | Ütemterv |

Célzott kommunikációs fellépés az uniós polgárok tájékoztatására a polgársággal kapcsolatos jogaikról, konkrétan a harmadik országokban konzuli védelem igénybe vételére való jogról, valamint az EU-n belüli szabad mozgáshoz és tartózkodáshoz való jogról | Bizottság | 2010 |

Az adatvédelemhez fűződő jogokkal kapcsolatos tudatosságerősítő tevékenységek | Bizottság | Folyamatban |

A halálbüntetéssel szembeni tudatosságerősítés |

Az egyének büntetőeljárás során érvényesíthető jogaival kapcsolatos tudatosságerősítő tevékenységek | Bizottság | Folyamatban |

A határokon átnyúló ügyleteket megkönnyítő eszközökre vonatkozó tudatosságerősítés | Bizottság | Folyamatban |

A fogyasztók jogaira vonatkozó tudatosságerősítés | Bizottság | Folyamatban |

A hátrányos megkülönböztetéssel szembeni tudatosságerősítés | Bizottság | Folyamatban |

A szellemi tulajdonhoz fűződő jogoknak a külső határokon történő vámügyi érvényesítésére vonatkozó tudatosságerősítés | Bizottság tagállamok | Folyamatban |

Párbeszéd a civil társadalommal |

Fellépések | Felelős szervezet | Ütemterv |

Az Európai Gyermekjogi Fórum ülései | Bizottság | Folyamatban |

Az Európai Integrációs Fórum ülései | Bizottság | Folyamatban |

Az Igazságügyi Fórum ülései | Bizottság | Folyamatban |

A drogokkal kapcsolatos európai civil társadalmi fórum ülései | Bizottság | Folyamatban |

A nem kormányzati szociális szervezetek kétévenkénti ülései | Bizottság | Folyamatban |

Finanszírozás |

Fellépés | Felelős szervezet | Ütemterv |

Javaslatok a bel- és igazságügy terén új finanszírozási programokra és alapokra az új többéves pénzügyi keret alapján | Bizottság | 2011-2013 |

[1] Az Európai Tanács által 2009. december 10–11-én elfogadott 17024/09. tanácsi dokumentum

[2] COM(2009) 262: „A szabadság, a biztonság és a jog érvényesülésén alapuló térség a polgárok szolgálatában”